Joxe Arregi: "Barne askatasunak sor dezake serotonina eta alda dezake ekonomia" - Bergara - Goiena.eus\nJoxe Arregi: "Barne askatasunak sor dezake serotonina eta alda dezake ekonomia"\nLeire Kortabarria 2014-04-02 00:00\nJoxe Arregi Arroa Behean bizi da gaur egun.\nJoxe Arregi 1952an jaio zen Azpeitian. Parisen egin zen teologian doktore, eta arlo horretako irakasle izan zen 22 urtez, Gasteizko eta Deustuko fakultateetan. 2010ean, Munilla gotzainak teologia irakasteko, predikatzeko eta idazteko baimena kendu zion. Frantziskotar ordena eta apaizgoa utzi behar izan zituen, eta Arantzazutik Arroa Behera joan zen bizi izatera. Deustuko Unibertsitatean jarraitzen du irakasle, Gizarte eta Giza Zientzien Fakultatean. Erlijio gogoetarako Hemen aldizkariaren sortzaile eta zuzendaria izan zen, eta hainbat libururen egilea da.\nBergarako Mariaren Lagundian hitzaldia egingo duzu: Barrurako begirada, kanpo-aldaketen motore. Laburtu diezagukezu hitzaldiaren puntu garrantzitsuenak?\nIzenburu hori proposatu zidaten, baina alderantzizkoa ere izan zitekeen: Kanpo-aldaketatik barne-begirada berrira… Kanpoak (familiak, harremanek, osasunak, hezkuntzak, ekonomiak, politikak, informazioak, hitz batean: kulturak) egituratzen du gure barrua, eta barruak egituratzen du kanpoa. Etxebizitzaren prezioek, lan-baldintzek, hormonek, serotoninak… aldatzen dute gure barnekotasuna, eta gure barne askatasunak sor dezake serotonina edo alda dezake ekonomia. Dena dago denarekin lotua. Izaki guztiok izadi bat egiten dugu. Kanpoak barrua behar du, eta barruak kanpoa. Egia esan, kanpoa eta barrua bat dira, errealitate beraren alderdi bi.\nDena den, proposatu didaten ikuspegiari jarraituko diot nik, eta azpimarratuko dut zein beharrezkoa dugun barne-begirada, barne-lana, barne-arnasa edo espiritualtasuna... gizarte humanoago, baketsuago, harmoniatsuagoa egiteko. Kanpo-aldaketarik gabeko espiritualtasuna alienatzailea da, eta espiritualtasunik gabeko kanpo-aldaketa, azalekoa.\nZertan dabil, egun, Joxe Arregi?\nDeustuko Unibertsitatean klaseak emanez irabazten dut ogia. Jakina, orain ez dut Teologia Fakultatean irakasten, Gizarte eta Giza Zientzien Fakultatean baizik. Erlijioaren fenomenologia eta historiaren inguruko gaiak ematen ditut batik bat. Idazten ere saiatzen naiz. Euskaraz Hemen aldizkarian, Uztarria-n...; gaztelaniaz, Noticias taldeko egunkarietan hamabostean behin; katalanez Dialogal, erlijioen elkarrizketarako aldizkarian.\nEta libururen bat noizean behin. Erlijio handietako oinarrizko idazki sakratuen (Korana, Bhagavad Gita, Dao De Jing...) euskal itzulpena bideratzen eta argitalpena prestatzen ere denbora asko eman dut azken urteetan (15 liburu badira dagoeneko Erlijioen jakinduria deitzen den bilduman, Ibaizabal eta Deustuk elkarrekin argitaratuak). Eta han-hemen hitzaldiak, erretiroak...\nInterneten hainbat jarraitzaile dituzu eta aldiro-aldiro debateak sortzen dira zure artikuluen harira… Nola bizi duzu hori?\nDuela hamar urte hasi nintzen asteroko gogoeta batzuk e-mailez bidaltzen eskatzen zidatenei. Gero, web orri batzuk (Humus, Atrio, Religión Digital, Feadulta...) hasi ziren idazki horiek jasotzen, eta hala jarraitzen dute. Baina blogetako eztabaidetan ez naiz sartzen. Hasieratik erabaki nuen komentario guztietatik erabat kanpo geratzea.\nNola hartzen dituzu zuk diozunarekiko desadostasun mezuak, kritikak…?\nJendearen kritikak, betiere, pentsarazi egiten dizu, ikuspegi berriak erakusten dizkizu, zabalago edo apalago izatera behartzen zaitu. Eta libreago izatera ere bai, aldi berean. Inor ez da egiaren jabe, inork ez du dena ikusten, elkarri entzunez egin behar da bidea, baina, horretarako, ezinbestekoa da nork bere buruarekin fedea izatea ere, besteekin bezalaxe.\nAtrio webgunean, politikaren gaineko artikuluak ere argitaratzen dira. Elizako ordezkariak agente politiko izan behar dira, zilegi ikusten duzu?\nAtrio erlijioari buruzko elkarrizketa-gune laikoa, anitza eta kritikoa da, eliza-erakundearekiko inolako mendekotasunik gabea. Eliza-ordezkariei dagokienez, agente politikoak izatea zilegi ote den? Mugak ezartzea oso zaila da. Agente politiko izan, denok gara era batera edo bestera, geure hautu eta hitz guztietan. Baita Eliza ere. Hori bai, Eliza ez daiteke inoiz alderdi politiko batekin lerrotu eta, Jesusen jarraitzaile bada, are gutxiago alderdi eskuindarrekin, gertatzen denez.\nNola bizi duzu euskal gizarteak, gazteek batez ere, erlijioarekiko duten indiferentzia edo, kasu batzuetan, aurkakotasuna?\nKultur aldaketa sakon batean murgilduak gaude, eta erlijio-erakunde tradizionalak ez dira jada sinesgarri. Gero eta nabarmenagoa da barnekotasun edo espiritualtasunaren egarria, bilaketa, baina duela milaka urte sortutako forma, sineskizun eta egiturek ezin dute ase egarri eta bilaketa hori.\nKristautasuneko dogmak eta erakundeak errotik berritu beharko lirateke, gure gizartearentzat inspirazio-iturri, arnas emaile izango badira. Munduaz aparte dagoen Jaun Goiko-aren, Izaki Goren baten irudia, esate baterako, eta horrekin dena. Zer esanik ez, eliza patriarkal, klerikal, hierarkikoa... Bihotzera bidea egin behar da. Jainkoa errealitatearen bihotza da.\nBerriki, abortuaren gaineko gogoetak plazaratu dituzu. Abortu libre eta doakoa da jende askok eskatzen duena. Ados zaude?\nBizidun oro sakratua da, eta errespetu handia zor zaio. Baina kasu zail asko gerta daitezke, eta arazoa ez da konpontzen debekatuz eta zigortuz, edo eskumikua ezarriz. Gainera, iruditzen zait ezin direla berdindu egun bateko zigotoa, hilabeteko enbrioia eta lau hilabeteko umekia. Beraz, dagoen legea egokiago iruditzen zait, PPk ezarri nahi duena baino. Nolanahi ere, haurdun ez geratzeko hainbat medio erraz izanik, ez dakit jendeak nolatan ez duen ardura handiagoz jokatzen.\nZe hartu-eman (baldin baduzu) duzu gaur egun Munilla gotzainarekin?\nEz dut harremanik, baina ez arrazoi berezi batengatik, neure bizimoduak egokierarik eskaintzen ez didalako baizik, Arroa Beheko edozein kristauri bezalaxe.\nZer iritzi duzu Frantzisko I. Aita Santuaz?\nBere izaerak eta mezuak Ebanjelioaren arnasa itzuli digute. Eliza-giroa asko aldatu da, baina teologia, Eliza-eredua eta aginpide absolutua aldatzen ez baditu –eta zalantza handiak ditut aldatu ote ditzakeen–, lehenera itzul gaitezke.\nEliza katolikoak buru bat izanda, oso jarrera kontrajarriak daude. Nori egin beharko lioke kasu gaur egungo sinestun katolikoak?\nFededunak, gainerako elkarte eta arloetan bezala, Elizan ere pentsatzeko, esateko eta hautatzeko heldutasuna behar du: askatasuna, ardura eta tolerantzia.


Korrikak aurreko edizioetan egindako lana aztertu eta gero, gure transmedia proposamenak aurkezteko garaia iritsi da. Aspaldi ohartu ginen Korrika transmedia dela berez, baina, bide horretan aurrera egiteko aukera asko ditu eta horiek identifikatu eta horietan eragiten saiatuko gara. Horra asmo horrekin osatu dugun oraingo egoeraren irakurketa eta proposamen bilduma. Hauxe da gaur goizean AEKko Korrika\nTransmediaren inguruko ikerketa batek nola eragin dezake Korrika bezalako ekimen batean? Horixe da ba gure asmoa. Teoriatik praktikarako saltoa ematea 18. Korrika honetan eta horretarako, AEKrekin elkarlanean egingo dugu aurrera. Hasiera fase honetan, bi hilabeteko tartean, orain...


Poligonoetako segurtasuna hobetzeko Lezoko enpresen arteko lankidetza batzarra\nSagasti-103 eta Ipintza-110 poligonoetako enpresa kopuru handi batek segurtasun-zainketa zerbitzu partekatu bat jarri du martxan, eta horrek segurtasun-gabezia nabarmen gutxitu du poligono horietan.\nEnpresa parte-hartzaileen kopuru handiago bati esker, eta martxan jarri zenetik urtebete igaro den honetan, topaketa honen bitartez zerbitzua kontsolidatu eta hobetu nahi da Oarsoaldea Garapen Agentziaren, Lezoko Udalaren eta Ertzaintzaren laguntzaz.\n2012an Lezoko poligonotan zenbait lapurreta gertatu ziren eta, Amaia Agirregabiria Oarsoaldea Eskualdeko Garapen Agentziako lehendakariak jakinarazten duenez, ohiko enpresa-jarduera bera oztopatzen zuen segurtasun-gabezia larri horri aurre egiteko, enpresa talde bat irtenbide bila hasi zen Oarsoaldearen laguntzarekin.\n2014ko apirilan erronda-zerbitzua jarri zen martxan. Ekimen honen disuasio-efektua handitu egin zen bi poligonoetako sarreretan kontrol-garitak ezarri zirenean, une oro Lezoko Udalaren oniritziarekin.\nUrte honetan zehar, hainbat lapurreta eta beste zenbait delitu-ekintza saihestea lortu da Ertzaintza eta Lezoko Udaltzaingoarekin koordinatuz.\nOarsoaldeak oso begi onez ikusten du eskualdeko enpresen ekimenez aurrera eraman den esperientzia hau, segurtasun-klima nabarmen hobetu duelako eta delitu kopurua eta hauen larritasuna ere jaistea lortu duelako.\nHorretaz gain, nabarmedu beharra dago enpresa arteko lankidetza-ekimen berritzaile eta arrakastatsua dela Gipuzkoa mailan, lurraldeko beste poligono, udalerri edota eskualdetara zabaldu daitekena. Gainera, enpresa berrien inplantazioa errazten du, inguruaren erakargarritasuna handitzen baitu.\nAzken finean, urrats bat gehiago da baldintzen hobekuntzan eta enpresa-jardueraren garapenean eta, beraz, baita eskualdeko enpresa-ehunaren lehiakortasunean ere.\nTopaketa honetan parte hartu nahi duten enpresek datorren martxoaren 11n, 18:30ean, Lezon, Gezala aretoan dute hitzordua.


Kirolarekin gozatuz hasi dute eguna XI. Kros Txikiko parte hartzaileek - Orio - Karkara.eus\nOnintza Lete Arrieta 2022-05-21 13:05\nZaragueta Herri Eskolak antolatuta, 400 haur eta gaztetxok parte hartu dute gaur 10:30etik aurrera Kros Txikian. Festa giroa izan da nagusi eguerdira arte ikastetxearen inguruetan, eta parte hartzaileek gozatua hartu dute korrika saioarekin.\nEskolako patioan txosna ere jarri dute ikasle helduenek, ikas bidaiarako sos batzuk ateratzeko pintxoak eta edariak salduz. Asko saldu dutela adierazi dute, pozik. Antolatzaileak ere gustura, eguraldi politarekin eta dena ondo atera delako.


Sail honetan Nafarroarekin lotutako edozein formatuko ekoizpen zinematografikoak aurkezten dira.\nZinema historia gogora ekartzeko eta kontatzeko tresna gakoa den heinean, NAPARek (Nafarrokoa Ekoiztetxetako eta Ikus Entzunezko Profesionalen Elkartea), Nafarroako Filmotekarekin lankidetzan, Cholitas dokumentala aurkeztuko du. Lan horrek Nafarroako Gobernuko laguntza jaso du Generazinema deialdiaren bidez. Diruz lagundutako proiektu horiek Filmotekan estreinatzeko konpromisoa dute. Beraz, saio honetan, Nafarroako ikus entzunezko sektorea laguntzen duten bi ekimenen topaketa izango da.\nNafarroaren inguruan sortutako ikus entzunezko dokumentuak erakutsi nahi dituen sail honetan El décimo fikziozko film laburra ikusteko aukera izango dugu, Zinezizur faktoriaren azken lana. Kolektibo horrek ez du soilik zinemari buruz hitz egiten, ekoizleei buruz ere hitz egiten du. Jardunaldi horretan, baina beste saio batean, Joseja Zamarbideren dokumental etnografiko-industrial-nostalgikoa ikusi ahalko dugu, XX. mende erdialdeko Iruñeko denden inguruan sortu duena (Nunca me olvido de ti). Iraganaren ikuspegi horrekin amaitzeko, Antonio José Ruizen Rincones y nostalgias de Pamplona seriearen V. filma proiektatutako dugu, ekainean ikusteko aukera izan ez genuena.\nAbenduaren 12a, osteguna, 20:00 O.\nAbenduaren 19a, osteguna, 18:30 O.\nAbenduaren 19a, osteguna, 20:00 O.\nAbenduaren 20a, ostirala, 20:00 O.


Garrantzia historikoa | Angula Berria\nHasiera » Garrantzia historikoa\nKurduekiko, eta preso politikoekiko mural handi eta txukunak atzean utzi, eta errepide estuago bat hartu dugu, Lleidako mugarantz. Mendi artean, eta Def con Dos en soinubandapean, kurba baten ostea inguruko mendirik ikusgarriena agertu zaigu parez pare: Pedraforcada. Bi hagin handiren antzekoak diren harritzarrak ditu gailurrean, eta horrela, ingurutarrek belarra jasotzeko erabiltzen den forma antzekoa duen herramintaren izena jarri zioten. Forcada bai, baina harriazkoa hau. Sarkasmo apur batez, patrioten mendietako bat dela dio Teresak, eta indepea bazara, nahi ta nahi ez igo beharrekoa. Ironiaz badio ere berak ere igo du harro.Tamalez bat baino gehiago hil da bere identitatea sendotzeko ahalegin horretan.\nBide estuan zehar turismoari begira zainduriko harrizko herriak baina baita animalientzko zelai ugari (lehen eta hirugarren sektorearen gatazka etengabea omen da), senyera eta stellada ugari, pirineo paisai itzela eta azkenean Somarriba!\nLau familia diren herrixka honetan bizi da Karlas. Hemen hezia bada ere, ikasketak egitera hormigoizko hiriburura jetsi behar izan zuen, eta antropologian master bat egin eta gero, hona bueltatzea erabaki zuen. Lurrarekin bizi, antzinako produkzio modu ez industrializatuak berpiztu eta ingurukoak diren landare eta animaliak hezi du bizitza proiektu gaur egun. Kapitalismoak inposatzen duen bizitza sistema hiritarraren aurrean hau da bere erresistentzia modua. Iritsi gara, eta zakur guztien zaunkak salatu du gure presentzia. Berehala atera da Karlas, eta baita Maria ere, 86 urteko bere amon-izeba. Sekulako ganora erakusten du gaztelera erdizka hitzegiten duen Mariak, eta katalanez hitz egiteagatik jasan izan zuten errepresioa gogoan, argi du berak beti independentismoa izango duela aukera. Landa gune askotan bezala, katalanismoa oso errotuta dago, eta gehienetan ikuspegi kontserbadore bati doa lotua esan didatenez -familia, lur jabetza, eliza,...-. Hortaz lehen CIU zenaren oinarri nahiko iraunkorra da landa gunea Catalunyan. Ni irundarra izanik, eta gu Lleida eta Bartzelona mugan egonda -baina Andorratik ez hurrun-, laster egin dugu jauzi iraganera eta kontrabandisten abenturak kontatu dizkigu. Ez maitatu ez gorrotatu, jatekoa lortzeko bizia jokoan jartzen zuten pertsonak bezala aurkeztu dizkigu Mariak.\nEguerdia da eta gose gara iada. Karlas-ek baratzera eraman gaitu entsalada bat egiteko lehengaien bila. Arro dago aspaldi agertzen ez den bizilagunaren lurretan lantzen duen baratzaz, eta ez da gutxiagorako. Gauzak jasotzen ditugun bitartean, inguruko lurren auziak kontatu dizkigu; nola katastroa egin zuten garaian zegoen eremu komunala banatu zuten, zelako arazoak ekarri zituen horrek, nola konpontzen dituen auziak bizilagunaren behiak bere zaldi zelaira sartzen direnean,... Gu bezalako urbanita pareak, inoiz imajinatu ez zituen gorabeheren kontuak... baliteke bai, agindu bezala beste mundu batean sartu izana.\nBeste bat, baina berdina aldi berean, eta hemen ere bozka egingo dute 27an. Gainera Karlas-i mahai presidente izatea egokitu zaio Gósul-eko herrian. Bera ere indepea da aspalditik, eta ez du batere gertutasunik CDCrekiko, nahiz eta onartzen digun, herri oso txikietan, sigla eta pertsonen kontuak ezberdin fubtzionatzen duen. Ez dio zentzurik ikusten siglak/alderdi egiturak egoteari demokrazia zuzena egingarria den inguruan. Konbikzio argiko gaztea da tipoa, eta nahi duena argi izanagatik ere, duda asko ditu prozesuarekiko. Ez da JpSí taz fido, hala ere, harritua dago CDCk azke lau urteetan egin duen aldaketarekin. Ez gara guztiz zehatzak asmatzen ze kapitalisten eta zeinen interesen baitan egin duen irakurketa independentista CDCk. Bere hitzetan, antes creía que la independencia con CIUera imposible y por eso una quimera, ahora tengo dudas...Argi du, CUPek bakarrik ezer gutxi egingo duela, nahiz eta giltza berak eduki dezakeen gauza askotarako, eta kritika batzuk egiten dizkion arren, pozik dago herri batasunak egin duen bidearekin orain arte.\nUnionistekiko, bera eta Teresa nahiko harrituta daude nola iritsi diren horren inozoak izatera. Beraien ustez, erraza zuten, erreferndum bat baimenduta duela 4 urte, zihur bait daude independentismoak galdu egingo zuela. Gainera, garaian CIUren jarrera ez zen horren argia eta dena eskura zuten -medioak, gehiengo absolutua,...- gatazka bideratzeko, zeozer aldatuz denak berdin jarrai zezan bermatzeko. Ostera, PP se ha convertido en una máquina de fabricar indepes beraien ustez, eta horrek esperantzak ematen dizkie igandeari begira.\nHizkuntza ere egon da mahai gainean, eta kezka bat: homogeneizazioa. Antza, nahiz eta Catalunyan catalana asko hitzegiten den, oraindik dialekto ugari dago, asko eta ikusten dute, eskola eta komunikabideetan catalan zentrala denez nagusi, badagoela arrisku bat aniztasun hori galtzeko. Gainera, askok dialekto batzuekiko mespretxua erakusten dute, gaizki hitzeginiko katalana bailitzan, eta asko mintzen ditu horrek. Agian mundu idatzirako lege komun batzuk ezarri litezke, baina horrek ahozkoan du eragin, eta hitzegiteko modu hobetsi bat ere egotera eraman dezake dialekto ezberdinak desagerraraziz generazio gutxiren barruan.\nPolitika, hizkuntza, landa mundua, Euskal Herria, musika.... eta kontatuko ez ditudan beste asko hizpide izan et gero mendira joan gara Karlas-en abereak ikustera. Benetan beste mundu bateko erritmoan igarotzen dela denbora Somarrivas-en. Hotz egiten hasi denean -eta hemen negua -13ºC tara iritsi omen dira-, Gósul-era igo gara, nik kafetxo bat buruan, eta hauek katalan indepe onak bezala, estrella baten zaporearen atzetik. Herriko plazako terraza batean eseririk, argi dago auzi politikoa airean dagoela, ez da bilatu behar, edozein elkarrizketaren abaguneetatik agertzen da, garaiaren paisasia bailitzan. Elkarrizketa guztietan, ilusioa eta dudak pareko dira, eta igandea iristeko irrika ere bai .Gertatzen dena gerta, tentsio dena parranda batez alboratu eta 28 goizean egoera berriari nola ekin dakiokeen ikusteko gogo bizia dago.\nHotzak bota gaitu terrazatik eta etxera bueltan, pan tumaka eder baten gainean longaniza, gazta urdai azpikoak jan ditugu. Balizko Estatu berri batean gizartea segurantza egon beharko lukeen, eta nola kueatu beharko litzakeen eztabaidatu ostean bagoaz ohera. Interneten zeoze begiratu behar genuela eta, parre ederrak egin ditugu Rajoyk onda zeron izandako elkarrizketa lotsagarriarekin, YouTubeko artixtek egin dituzten muntaiak begiratuz. Lotara joan baino lehen, Teresak lurra ukitu balu bezala egin du, eta mugimendu independentista iraultzailearen azken urteak gogora ekarriz -sentimendu dispertso eta txiki bat zenetik hona-, egoeraren garrantziaren kontzientzia sakona hartu balu bezala gelditu da: no me lo puedo creer, pero parece que vamos, que lo podemos lograr.\nKostatzen bada ere, garrantzia historikoaren kontzientzia hartzeko ahalegina egin dut, eta niri ere zirrara batek ere zeharkatu dit gorputza. Iada hasia naiz ni ere, lagun dugun herri honen irrika eta urduritasunak sentitzen, eta gero eta gehiago igandea iristeko beharra. Inork gutxik aurreikusi ditzake gertatuko direnaren ondorioak. Bestetik, inor gutxi hausartuko da Herrialde Katalanetan bizita, momentuaren garrantzia historikoa ukatzen. Gu hemen, Pirinioetan bizi gara orain, eta hasi gara poliki honetaz jabetzen.


Zarauzko Idazleak - Andoni Egaña - Popo loritoa\nAmonak, amak, aitak eta gainerakoek "bihotza", "maitia" eta horrelako hitzak erabiliz deitzen didate. Umore onez daudenean! Umore txarrez badaude Ander!!! egiten didate oihu haserre. Eta nire izena Ander da. Baina izena baino garrantzitsuagoa da nire adina. Zortzi urte ditut. Datorren urtean bederatzi.\nDatorren urtean bederatzi urte egitea oso garrantzitsua da niretzat. Bederatzi urteko neska-mutilek suertea daukate. Zortzikoek baino handiagoa eta hamarrekoek baino ere bai. Bederatzi urterekin bakarrik izaten dute neska-mutilek urtean zehar hiru opari handi jasotzeko aukera: urtebetetze egunekoa, Olentzerok ekarritakoa eta Jaunartzekoa.\nNik ordea, bederatzi urte egingo ditut eta bi opari bakarrik jasoko ditut. Ni ez naiz joaten Katekesira. Nik ez dut Jaunartzea egin behar. Amak kontatu zidan zergatik. Baina ez nion ezer ulertu. Aitarengana joan nintzen gero. Eta aitak esan zidan galdetzeko amari, amak askoz hobeto azalduko zidala. Egia esan, aitak beti horixe erantzuten dit: nik uste dut ez duela nirekin denborarik galdu nahi. Bera oso pozik egoten da telebistaren aurrean oin-hutsik eta garagardoak edaten.\nBigarren aldiz joan nintzaion amari galdezka. Ama asko haserretu zen. Baina nirekin ez, aitarekin baizik. Gero, gorantz begiratu zuen, arnasa sakon hartu eta erantzun egin zidan azkenean. Jaunartzea ez egitea ez omen zen garrantzitsua. Opari batengatik behintzat ez zela egin behar. Jaunartzeak ez omen zuen zerikusirik opariarekin. Hori barruko gauza izaten dela eta barruko gauzak oso garrantzitsuak direla, opariak baino garrantzitsuagoak.\nUlertu nion. Oraingoan bai. Ulertu nion. Jaunartzeak eta opariak zerikusirik ez bazuten, orduan, oparia egiteko eskatuko nien gurasoei. Eta "barruko gauza" baldin bazen, banekien zer eskatu: loritoa! Loritoa barruko gauza da, ezta? Kaiolan egoten da ia egun osoan. Loritoa barrukoa ez bada...\nBanekien eskatuta ere, amak eta aitak, ezetz esango zutela hasieran. Beti ezetz esaten dute lehenengoan.


Nire egunak normalean garrasi ozen batzuekin hasten dira: “Chow time”, arrantxoaren ordua dela esan nahi duena, animaliak bagina bezala. Hau goizeko bost t’erdiak aldera gertatzen da; janaria plastikozko erretiluetan ekarri eta aurkitzen garen kaioletako atearen haga azpitik sartzen dute. Ziegak gutxi gora-behera bi hiru metrogatik neurtzen du, toki lar txikiegia hemen 25 urte edo gehiagotan heriotzaren zain diharduen gizakiarentzat.\nBazkaria hamaika t’erdiak edo hamabiak inguruan heltzen da. Gosea badut, bazkaltzen dut; bestela geroagorako gordetzen dut horrela gauean goserik ez izateko. Gero nire apelazioan jarraitzen dut lanean edo bestela eskutitzak erantzuten. Ordubata t’erdiak edo ordubiak aldera gelditzen naiz nire soinketaren ohiturarekin hasteko, ariketa kardiobaskular batzuez eta sendotzeko beste batzuez osatzen dudalarik. Flexioak egiten ditut, koltxoi batuaren kontra boxeo pixka bat edo liburuz, paperez edo aldizkariz betetako poltsak jasotzen ditut. Bi orduz gero, ordu erdian lasterka egin eta nahiko izerdituta amaitzen dut.\nEguneroko bizitzara itzultzen naiz. Afaria arratsaldeko bost’erdiak edo seirak aldera ekarri ohi dute, goseak larri izaten naizen unea, berehala afaltzen dudalarik. Gero, bainurako eguna den ala ez, honen baitan egoten da guztia. Astean hiru aldiz uzten digute dutxa hartzen, hamar bat minutuz. Dutxetara bizkarrean eskuak loturik ditugula eramaten gaituzte. Behin dutxan gaudela, bilurrak kentzen dizkigute. Konturatu baino lehen, dutxa bukatzen da eta zaintzaileak berriz ere eskuak lotu eta ziegara eramaten zaituzte bueltan, non gainontzeko gaua eta hurrengo eguna bertan giltzaperatuta emango duzun, beti giltzaperatuta, bakarrik, heriotzaren zain.\nHorrela, nekea heltzen da eta bero askorik egiten ez badu, lo hartzen saiatzen naiz. Atsegin dut lo egitea, leku honetan ezin bait dizkidate ametsak kendu. Geroago, berriz ere oihuak entzuten ditut: “Chow time” eta leku ilun eta izugarri honetan segitzen dudala konturatzen naiz… Nire eguna heriotzaren korridorean…


Euskal Herriko eskolarteko bertsolari txapelketako sarituak plazaz plaza | Kontaizu\nEuskal Herriko eskolarteko bertsolari txapelketako sarituak plazaz plaza\nBizi dugun egoera berri honek aukera berriak ekarri dizkie Euskal Herriko bertsolari gazteei. Egia da, 2020. urtean ez zela Euskal Herriko Eskolarteko finalik jokatu. Saiakerak egin ziren arren, ekainean izan behar zen finala,; gero, azaroko hilabetera atzeratu zen eta azkenik ekimen berri honetan gauzatu da. Plazan elkartuko dira finalean parte hartzekoak ziren bertsolariak urteko lehen bi hilabeteetan.. Helburua gazteen plazaratzean aurrera- pausoak eman eta bertsolari gazteei ikusgarritasuna ematea izan da. Saio hauetan plazan dabiltzan bertsolari ezgunekin partekatuko dute oholtza. Ikastolen Elkartea eta Bertsozale elkartearen artean antolatutako ekimen honen lehen saioa urtarrilaren 29an egin zen Gernika-Lumon.\nEskolartekoaren helburua bertsotan hasiberriak direnei jendaurrean bat-batekoan plazaratzeko aukera ematea izaten da. Horregatik, finalean kantatzekoak ziren hamar bertsolari gazteei ikusgarritasuna ere eman nahi zaie ahalegin berri honekin, Urtarrilaren 29an, Gernika-Lumon egin da lehena: 18:00etik aurrera, Astran izan da saioa. Bizkaiko eta Gipuzkoako Eskolartekotik sailkatutako Irune Basagoiti, Leire Vargas eta Naia Arrizabalaga aritu dira, Etxahun Lekue eta Maialen Lujanbio bertsolariekin. Igor Menikak gidatu du. Bigarren ekitaldiak, Arabako eta Nafarroako Eskolarteko ordezkariak elkartuko ditu Iruñean otsailaren 5ean: Eukene Los Aires, Aitor Ugarte, Ekhiñe Zapiain eta Bittori Elizalde, Alaia Martin eta Julio Soto bertsolariekin ariko dira, eta Josu Sanjurjoariko da gai jartzaile lanetan. Nafarroako Antzerki Eskolan izango da hitzordua, 18:00etatik aurrera. Saio hauetarako sarrera doakoa izango da, baina tokia www.bertsozale.eus webgunean dagoen izen-emate orria beteta gorde ahal izango da.\nGai jartzailetzari lekua eginez Euskal Herriko gai-jartzaileei begira dinamika komun bat martxan jartzea da asmoa, eta aurtengo ekintzei dagokienez, hauxe da lehen hitzordua. Gai-jartzaileak "Ez da kasualitatea" saioetara begira prestatzea du helburu formazio saioak. Saio mota hauetan aritzeko prest dauden gai-jartzaile emakumeei egingo zaie gonbidapena. Azpeitiko Dinamoa sormen gunean eskainiko da. 10:00etan hasita goiz osoko saioa izango da, eta aurrez aurre zein online jarraitzeko aukera emango da. Amaia Agirrek gidatuko du saioa, eta saio mota honek dituen berezitasunak azalduko ditu. Izen-ematea irekita dago eta otsailaren 2ra arte eman ahal izango da.\n2021, Urtarrila 31


2 URTEKO UMEEN AUTOBUSA KENTZEAREN ZERGATIA\nKaixo jaun-andere agurgarria,\nIurretako ikasle talde bat gara eta egun hauetan pil-pilean dagoen gai bati buruzko informzioa jasotzea gustatuko litzaiguke.\nIkasturte hasiera honetan hainbat familia egoera berri batekin topo egin dute. Herri edo hirigunean bizi ez diren bi urte edo gutxiagoko haurren familiei sorrarazi zaien arazoa. Non haur hauek ez dute eskolara joateko modurik, autobus zerbitzurik ez dutelako ematen.\nZuen arrazoia edo justifikazioa jakin nahiko genuke.\nZuen erantzunaren zain, aldez aurretik eskerrak emanez.\nJok Mac eta Iurretako ikasle agurgarriok,\nDakizuenez, gai honen inguruan Bizkaiko Lurralde Ordezkaritzak berariazko argibideak bidali ditu berriki ikastetxeetara, zera adieraziz:\n“Egoera aztertu ondoren, eta familia-bizitza bateragarri egite aldera, aplikazio informatikotik ez da oztoporik jarriko ikastetxeetako zuzendaritzek, euren irizpidea eta autonomia aintzat hartuta, 2 urteko ikasleen garraioa baimendu ahal izan dezaten. Erabaki honek ikastetxeetako arduradunen eta familien artean partekatua izan beharko du”\nAlegia, ez da aldaketarik egon ikastetxeetako zuzendaritzek orain arte izan duten jarduteko moduan. Gainera, adierazi nahi genizueke Sail hau maiatzaren 19ko 69/2015 Dekretua aldatzeko lanean ari dela, funtsezko bi alderditan; bi urteko ikasleak Dekretu horren aplikazio-eremuan sartzeari dagokionean, eta hori horrela izanik, bete beharko liratekeen segurtasun neurrie dagokienean, haurren segurtasuna lehentasunezkoa baita Sail honentzat.\nEskerrik asko zuen eskaerak Irekiaren bidez helarazteagatik.


Letras de Maitasunez nire hiltzaleari de Segabathor | euskal musika, música vasca\nMaitasunez nire hiltzaleari (Segabathor)\nMaitasunez nire hiltzaleari (Letras)\nUdarako eguzki nekagaitzak\nkiskaltzear dauka hondar lehorra,\nbegi estalien malkoak dira\nDesertuko gaua zuen babesa,\ngoiza berriz ikara.\nEremu antzu ta amaigabea\nutzi du lehorte hondatzaileak\nta hondarrak irentsi ditu antza\nIlargia duzu itxaropena,\nBiziak baliorik ez du jada hemen.\nEsklabu jaio haiz ta esklabu hilko haute.\nAma gaisoak erditu berri du\nbere hiltzailea izango dena.\nMaitasun osoz hezitzen ari da\nEz da itxaropenik,\nez da bizirik,\nEzleial orok beraien larruaz\nordaiduko du bere pekatua.\nEmakume izate hutsagatik\nInfernu honetan jaio izatea\nzure erru bakarra.\nBiziak baliorik ....


Estas aquí: EUSKAL HERRIA Topaketa Ekosozialistak Oihan Ostolaza: “Eraldaketa mugimendu sozial eta sindikalen arteko elkarlanetik etorriko da”\n24/09/2016\tMedio Ambiente\t- Topaketa Ekosozialistak\nOstolazaren aburuz “enpleguaren egoerak lotura zuzena du indarrean dagoen ekoizpen ereduarekin” eta gaur egun argi eta garbi esan daiteke “eredu kapitalista bateraezina dela ingurugiro eta bizitzaren eta baita pertsonek bizi baldintza duinak edukitzearekin”. Horregatik ezinbestekotzat jo du ekoizpen ereduan eraldaketa sakon bat.\nSindikatuaren ustez lanak naturarekin eta pertsonen arteko harremanetan elkar eragitea ahalbidetuko duen jarduera izan behar du, guztiontzat onuragarria izango dena, baina horretarako enpleguak kalitatezkoa izan behar du. Hau da, jardunaldiari dagokionez, “35 orduko lan astearen aldeko apustua egiten dugu”. Gaur egun dugun langabezia tasa ikaragarria onartezina da, beraz ezinbesteko ikusten dugu lana guztion artean banatzea. Bestalde “gure ustez gutxieneko soldatak 1.200eurokoa izan behar du”.\nAsko dira egin beharreko aldaketak: ekoizpen eredua, lan kontzeptua, enpresa eredua... Baina eraiki nahi dugun eredu berri hori bezain garrantzitsua da aldaketa aurrera eramango duen sujetua. Ostolazaren iritziz “eraldaketaren motorra mugimendu sozial eta sindikalen arteko elkarlanean datza eta hori da hain zuzen ere Eskubide Sozialen Kartarekin hartu dugun bidea”.\nBiharko saioarekin Bilbon burutzen ari diren Nazioarteko III Topaketa Ekosozialistei amaiera emango zaie. Lehen orduan “Sindikalismoa trantsizio ekosozialistaren aurrean eta Kapitalaren diktaduraren aurrean” izenburupean mahai-ingurua izango da eta bertan, besteak beste, LABeko idazkari nagusia den Ainhoa Etxaidek parte hartuko du. Bigarren txandan “Kapitalaren diktaduraren aurrean, herri-ahalduntzea: burujabetza, demokrazia eta justizia soziala” mahai-ingurua burutuko da eta amaiera emateko topaketetan eragile guztien artean adostutako manifestua aurkeztu eta irakurriko da.\n#ECOSOCBilbo(r)i buruzko Txioak


Txina uzteko ebaketa tentsio handiko konposatuen metxa fabrikatzailea eta hornitzailea | Histe\nJaurtitzeko metxa isolatzaileen euskarriek eta metxa-hodiek osatzen dute. Kontaktu estatikoak isolatzailearen euskarriaren bi alboetan finkatuta daude eta kontaktu mugikorra fusible hodiaren bi muturretan instalatuta dago. Fusible hodia arkua itzaltzeko hodiaren barnean, kanpoko konposatu fenolikoko paper hodia edo beirazko epoxi hodia da. Banaketa lerroen sarrerako elikagailuarekin konektatzeko batez ere transformadoreak edo lineak zirkuitulabur eta gainkargetatik babesten ditu eta karga korrontea piztu / itzali egiten du.\nPortzelana uzteko metxa\nOngi etorri gurekin harremanetan jartzeko xehetasun gehiago lortzeko. Zenbait xehetasun eska daitezke bezeroen eskakizunen arabera.\n1. gainkorronte babes segurua.\n2. diseinu modernoa eta trinkoa.\n3. erresistentzia mekaniko handia.\nZerbitzuaren Ingurumen Baldintzak\n1. Zerbitzu baldintza normalak: giro tenperatura ez da +40 gradu baino handiagoa, ez da -40 gradu baino txikiagoa;\n1000m baino gehiagoko altuera;\nHaizearen gehieneko abiadura ez da 35m / s-tik gorakoa izango;\nLurrikara ez zen 8 gradu baino handiagoa izan.\n2. Produktua ez da leku hauetarako aplikagarria:\nErre edo lehertzeko arriskuan dauden lekuak;\nBibrazio edo inpaktu bortitza duen lekua;\nKondukzio elektrikoa, gas kimikoen ekintza eta kutsadura larria duten gatz lainoen eremua.\nPortzelanazko Oinarriarekin Fusible Ebakigarria banaketa lineak eta transformadoreak gainkargaren eta zirkuitulaburreko kalteetatik babesteko erabiltzen da batez ere. Buruko deskonexio etengailua ere izan daiteke, karga hausteko tresna eramangarria erabiliz. Fusibleak ebakitzea zerbitzu baldintza eta aplikazio arruntetara egokitzeko garatu da eta KEMA laborategiko proba mota gainditu du.\nMota Tentsio nominala\n(KV) Korronte nominala\nedukiera 3 fase (MVA) Haustura max\nunekoa (KA) Gain-tentsioa ez\n(H) RWX10-35 / 0,5 35 0,5 2000 28 2,5 aldiz baino gehiago\n(H) RWX10-35 / 3 35 3 2000 28 2,5 aldiz baino gehiago\n(H) RWX10-35 / 5 35 5 2000 28 2,5 aldiz baino gehiago\nAurrekoa: Beroa salmenta bero txikitu kable amaiera\nHurrengoa: Handizkako Txinako Produktu Konposatuen Gurutze Beso Isolatzailea


"Korrika zoazela lo geratzea ez da zaila, 40 ordu daramatzazunean"\nMunduko mendi korrikalaririk onen(etakoa)a da Kilian Jornet i Burgada. Ia 2.000 metrora pasa zuen haurtzaroa, Cap de Rec-eko aterpean (Katalunian) lan egiten baitzuen aitak. Egun, Chamonix-en bizi da, Frantziako Alpeetan, baina errazago aurkituko duzu mendiko eski edo korrika lasterketaren batean parte hartzen. Skyrunning, ultrarunning, txapelketa eta kopa garrantzitsuenak irabazi ditu eta 26 urte bete berritan, Summits of my life du azken erronka.\n"Ez dut uste jendeak nik egiten dudana imitatu behar duenik, horrek dakartzan ondorioak jakin gabe"Â©www.droz-photo.com\n6 urterekin bere lehen 4.000koa igo eta 10 urterekin Pirinioak gurutzatu zituen kataluniarrak proiektu berria du buruan, kontinente guztietako gailur altuenak orain arteko abiadura handienean igo eta jaistea, ahalik eta material gutxien eramanez: Mont Blanc, Elbrus, Matthernhorn, Akonkagua, McKinley eta amaitzeko, 2015ean, Everest. Azkarrena dela eta mugarik ez duela frogatzen jarraitu nahi du 1,70 metro eta 57 kiloko kirolariak.\nGizakiaren eta mendiaren arteko harreman ahalik eta estuena bilatzen du, besteak beste, Summits of my life egitasmoak. Hain proba gogorrak egin bitartean gozatu al daiteke naturaz?\nMendia eta natura nire bizitzaren zati oso garrantzitsua dira, beti mendiz inguratuta egon naizelako eta mendiz inguratuta sentitzen naizelako ongien. Eta bai, proba egin bitartean naturaz goza daiteke, nahiz eta gauza guztiek bezala alde onak eta txarrak dituen. Mendiak eman eta kendu egiten dizu eta hori onartu beharra dago, mendian egoteko.\nLaguntzarik gabe eta ahalik eta material gutxienarekin igo eta jaitsiko dituzu gailurrak. Zenbaterainoko arriskua hartzen duzu zure abenturetan? Beldurra izan behar al zaio mendiari?\nBai, beldurra eta errespetu handia izan behar zaio, han goian agintzen duena mendia da, ez gu. Beldurrak erakusten dizu non dauden zure mugak eta noraino iritsi zaitezkeen. Horregatik, ona da beldurra izatea eta zure gorputzak eta mendiak berak esaten dizutena entzutea. Zoritxarrez, heriotza oso presente dago halako abenturetan eta denoi gertu egokitu zaigu nolabait. Zoriontasuna amildegitik banatzen duen marra oso fina da eta jakin behar dugu zein arrisku hartzen ari garen, jakin behar dugu mendian zoriontsu izatea larrutik ordain dezakegula.\nHain zuzen, erantzukizuna norberarena dela esan izan duzu. Arriskutsua dirudi hainbatek zuk egiten duzuna egin nahi izateak…\nBai, oso prestatuta egonagatik mendia beti da arriskutsua eta umil jokatu behar dugu haren aurrean. Konturatu behar gara asko galdu dezakegula eta jarrera horrekin hurbildu behar gara mendira, gure gaitasunak ezagutu behar ditugu, gure gorputzari kasu egin, meteorologia kontuan hartu… Faktore ugari dira aintzat hartu beharrekoak, eta ez dut uste jendeak nik egiten dudana imitatu behar duenik, horrek dakartzan ondorioak jakin gabe.\nBaina erreferentea zara kirolari askorentzat. Erantzukizuna sortzen dizu horrek? Zer saiatzen zara jendeari helarazten?\nBizitza eta mendia ikusteko modu bat eta honek erakutsi diezagukeena transmititzen saiatzen naiz: umiltasuna, esfortzua, kemena, laguntasuna, pertseberantzia… Mendiak beti zerbait irakasten digula uste dut eta egunero zerbait ikasten joate hori da erronkarik interesgarriena.\nHerri lasterketen, mendi korrikaldien eta triatloien booma bizi dugu. Kirol amateurra prostituitu dela uste duzu?\nEz, mendira eta kirola egitera ateratzeko gogoa duen jendea egotea ona da. Ingurunea errespetatzen badugu eta gure artean ere elkarri errespetua badiogu oso interesgarria dela deritzot. Trail running proben helburua ez da errekorrak gainditzea, norberari gustatzen zaiona egiten disfrutatzea eta norberak dituen helburuak betetzeko motibatuta egotea baizik; hori lortuz gero, berdin dio lehenengoa edo azkena iritsi, meritu berdina duela iruditzen zait.\nIrakurri dudanez, zure bihotza gai da lauzpabost orduz mantentzeko 25 urteko korrikalari prestatu baten bihotzak 4-5 minutuz jasaten duen erritmoa. Jaiotzetiko ezaugarriak dira ala landutako zerbaiten ondorioa?\nEz dakit, pentsatzen dut genetikarekin zerikusirik izango duela, baina ziurrenik eragina du baita ere beti mendian bizi izanak, altitude altuetan, eta txikitatik gurasoek mendian ibiltzera eraman izanak, hori egiteari inoiz ez utzi izanak. Denaren batura dela esango nuke.\nZure liburuan (Córrer o morir, katalanez), oso presente dago sufrimendua. Sufritu gabe ez dago benetako ahaleginik?\nNire burua etengabe hobetzeko balio dit sufrimenduak, eta hori da indarberritzen nauena.\nEgungo gizartea erosoegia dela eta helburu errazegiak jartzen ditugula uste duzu?\nLeku guztietan bezala denetik dago, baina ez dut uste helburu errazak jartzea hobea edo okerragoa denik. Garrantzitsuena helburuak jartzea da, direnak direla, eta horiek lortzeko lan egitea.\nZer da irabaztea?\nBideaz disfrutatzea, zerbait ikastea, eta ahal bada, ibilbidean zoriontasuna aurkitzea.\nMunduko probarik zailenak irabazi dituzu. Dena lortu ostean, zer?\nTira, Summits of my life proiektuaren erdia baino ez dut egin, beraz oraindik pare bat urte ditut pentsatzeko [irribarretsu].\nLiburuan kontatzen duzu lasterketa batean xede bakarrarekin atera zinela: irabaztea. Ondoren, ordea, aurrean erori zitzaizun beste korrikalari bat (Tarcis) laguntzera gelditu zinen.\nTrail proben onena da sarri laguntasun kontua dela. Irabaztea garrantzitsua da, baina niri poz handiagoa ematen dit norbaiti lagundu diodala jakiteak. Azkenean horretaz oroituko naiz etorkizunean, eta ez garaipen bat gehiago lortu izanaz.\nKorrika ari zarelarik, fisikoak baino gehiago psikologikoak dira zure borrokak. Non dago muga?\nGaitasun fisikoen eta psikikoen arteko hartu-emana da emaitza. Hankek aurrera egiten ez dutenean, buruak lagun diezazuke gainditzen, hobetzen eta aurrera egiten. Eta alderantziz, buruak esaten dizunean ezin duzula gehiago, indar fisikoaz baliatu behar zara lortzeko. Biak ditut funtsezko, hankak eta burua, eta bietako batek huts egingo balit ezingo nuke ezer egin.\nJaitsieretan hegan zoazela dirudi. Nola lortzen duzu zure gorputza kontrolatzea, halako abiaduran?\nBatik bat ariketa kognitiboa da, ikusten duzuna lotzen jakitea erantzunak eta soluzioak aurkitzeko azkartasunarekin, eta hori guztia muskuluetara bideratzea.\nFuntsean, emozio bila zabiltza beti…\nLasterketak planifikatzerakoan eta soluzioak bilatzeko orduan oso arrazionala naiz, eta gauzatzerakoan berriz, biziki emozionala.\nOrdu asko eta asko pasatzen dituzu korrika, erotzeko modukoa ez al da? Lo geratu izan zara korrika egin bitartean!\nBai, erotzeko modukoa da, baina azken finean, nire egunerokoa da, beste batzuek eguna gidatzen edo ordenagailu aurrean ematen duten gisan. Eta lo hartzera iristea ez da horren zaila: ez bazara lo egitera gelditzen, 30-40 ordu korrika daramatzazunean lo geratuko zara ezinbestean, eginahalak eginahala. Begiak ixten joaten zaizkizu eta borroka eginagatik, horri ezin diozu aurre egin. Une horretan irtenbide bakarra dago: iskin batean gelditu eta lo-kuluxka bota.\nZein aholku emango zenioke motibazioa galdu eta amore eman duenari?\nGustatzen zaionaren alde borroka egiteko. Gauzak ez dira modu errazean eskuratzen eta lortzea kostatzen zaiguna da benetako plazera ematen diguna.\nSummits of my line. A fine lineproiektuaren trailerra:\n"Inspirazioa behar duen sorkuntza da lasterketa"\n“Zergatik egiten dut korrika? Zergatik sortzen dit menpekotasuna lehiak? Ez dakit, uste dut ez dagoela arrazoirik. Aitzakiatzat esan nezake nekatutakoan endorfinak igotzen sentitu nahi ditudala, lasterketa bat irabazteak edo paisaia ederrak ikusteak sortzen didan emozioa sentitzeko beharra daukadala. Esan nezake eragiten didan ongizateagatik egiten dudala korrika, osasunagatik edo arazoetatik deskonektatu ahal izateko. Haurtzaroan erreprimitutako irrikak ezabatzeko izan liteke edo talde baten partaide izateko, zerbaitetan baliotsu sentitzeko. Agian nire patua segitzeko da edo nire beldurrei ihes egiteko. Beharbada, egungo gure bizimoduan galdu dugun ingurune erromantikoa berreskuratzeko egiten dut, edo nire istorio dramatiko eta heroikoa sortzeko, Erdi Aroko edo gerretako kondairen pare, protagonista eta heroia izanik, epika lortzea gero eta zailagoa dirudien mundu batean. Ez, uste dut gustatzen zaidalako baino ez dudala korri egiten, instant bakoitzaz gozatzen dut eta ez dut zergatian pentsatu beharrik”.\nAtleta ona izatea\n“Atleta handia da bere gaitasun genetikoak aprobetxatzeaz gain atzetik lan handia egiten duena, baina atleta bikaina da konplexutasunaren eta desordenaren uretan igeri egiteko gauza dena, itxuraz zaila dena erraz eginez, desordenaren barruan ordena ikusiz. Pertsona sortzaileek desordena bilatzen dute, kontzientziaren mugetatik harago irudikatzen dituzten txoko guztiak arakatu ahal izateko, barrutik eta ingurutik darien indar irrazionalei segika”.\n“Lasterketa, artelanaren modukoa da: teknikaz eta lanaz gain, behar bezala burutzeko inspirazioa behar duen sorkuntza da. Eta iragankorra ere bada, sortu bitartean gozatzen duzulako eta une gorenean, bikaintasuna lortu duen puntuan, betirako desagertzen da eta ezinezkoa izango da lasterketa bera berriz sortzea. Antzeko lasterketak egongo dira, antzeko emozioak biziko ditugu eta antzeko sentsazioak sentituko, baina inoiz ez du forma bera izango, inspirazioak beste forma batzuk arakatzera eramango gaituelako”.\nCórrer o morir liburutik hartutako pasarteak.


Ordutegi aldaketak udal zerbitzuetan, abuztua dela eta - Otamotz : Otamotz\nOrdutegi aldaketak udal zerbitzuetan, abuztua dela eta\nUdaletxeko arreta zerbitzuak eta udaltzaingoak ordutegia mantenduko dute. Kultur zerbitzuetan eta kiroldegian daude aldaketak.\nAbuztuan aldaketak egongo dira Urretxuko udal zerbitzu batzuetan. Udaletxeko arreta zerbitzuan eta udaltzaingoan ez da aldaketarik egongo. Arreta zerbitzua 08:00etatik 15:00etara irekiko dute eta bertako telefono zenbakia 943 03 80 80 da. Udaltzaingoari dagokionez, astegunetan 07:00etatik 21:00etara lan egingo dute eta asteburuetan 09:00etatik 21:00etara. Bertako telefono zenbakia 943 03 80 85 da.\nKultur zerbitzuetan, ordea, aldaketak egongo dira. Liburutegia itxita egongo da uztailaren 31tik irailaren 5era arte. Aizpurunea kultur etxeari dagokionez, abuztuko lehen astean (2tik 6ra), goizez bakarrik irekiko dute: 09:00etatik 14:00etara. Abuztuaren 9tik 24ra itxita egongo da. eta 25etik 31ra goizez bakarrik itxiko dute.\nAldiri kiroldegiari dagokionez, abuztuaren 6a arte udako ordutegian irekiko dute: 07:00etatik 14:00etara eta 17:00etatik 21:00etara. Abuztuaren 7tik 22ra itxita egongo da eta abuztuaren 23tik aurrera ohiko ordutegian irekiko da: 07:00etatik 22:00etara.\nBukatzeko, igerilekuak abuztuaren 29a arte egongo dira zabalik.


Washington DC Capitol Hill "bonba mehatxu aktiboaren" ostean ebakuatu dute\nHasiera » Azken albisteak » Crimen » Washington DC Capitol Hill "bonba mehatxu aktiboaren" ostean ebakuatu dute\nAzken Bidaia Albisteak • Negozio Bidaiak • Crimen • Gobernuko berriak • Berriak • Pertsonak • Segurtasuna • Turismo • Bidaiaren helmuga eguneratzea • Bidaia Wire Albisteak • Joerak • USA Azken Albisteak • Hainbat Albiste\nBilketa-kamioi beltz bateko gizon bat Kongresuko Liburutegiaren eraikinera igo zen eta lehergailu bat zuela esan zuen ibilgailuan, detonatzaile bat zena erakutsi aurretik.\nSegurtasun alerta piztu da gaur Capital Hill-en.\nPoliziak Kongresuko Liburutegiaren ingurua hustu zuen.\nPolizia Kongresuko Liburutegiaren inguruan ibilgailu susmagarri bati erantzuten ari zen.\nOstegunean, Washingtoneko Capitol Hill-en segurtasun alerta piztu zen langileei eraikinak ebakuatzeko esan zitzaien eta poliziak bilketa kamioi batean lehergailu posible bat ikertzen ari zirela agertu zen.\nAEBetako Kapitolioko Poliziak Capitol Hilleko Kongresuko Liburutegiaren ingurua ebakuatu zuen, gidari batek kanpora atera eta bere kamioian bonba bat zuela esan ondoren, polizia buruak esan duenez.\nTxio batean, AEBetako Kapitolioko Polizia esan du "Kongresuko Liburutegiaren ondoan ibilgailu susmagarri bati erantzuten" ari direla eta jendea ingurutik urrun egoteko eskatu du.\nTom Manger polizia buruak tokitik gertu dauden kazetariei esan dienez, goizeko 9: 15ean, kamioi beltz bateko gizon bat joan da Kongresuko Liburutegiaren eraikinera. Washington, DC eta lehergailu bat zeukala aldarrikatu zuen ibilgailuan, detonatzaile zirudiena erakutsi aurretik. Gidariarekin negoziazioak abian jarri ziren "konponbide baketsua" aurkitzeko, esan zuen Mangerrek.\n"Une honetan ez dakigu zein diren bere motiboak", gaineratu du polizia buruak.\nAurretik, Kongresuko Liburutegiaren kanpoaldean ateratako irudi egiaztatu batek gidaria oraindik ibilgailuan zuela erakusten zuen, kamioiaren kanpoaldean dolarreko fakturak lurrean zituela.\nSusmagarriak ustez ezabatutako zuzeneko erreprodukzioa ere argitaratu zuen aparkatutako ibilgailuaren barruan eserlekuaren atzean eserita zegoela, eta bertan Joe Biden AEBetako presidenteari zuzendu zitzaion eta bonba ugari zituela esan zuen. Metrajearen zati bat gas tanke bat, plastikozko lehergailuak eta kamioian askatutako hainbat ontzi handi zirela erakusten zuen. Kamioiko ustezko lehergailuak nahikoa zarata ozen batek leherrarazi zituela esan zuen, esaterako, kamioiaren haizetakoa tiroak jota.\nGizonak beste lau lehergailu ere bazirela salatu zuen toki ezezagunetan, beste batzuek bereiz garraiatu zituztela esanez.\nFacebookek, ondoren, Ray Roseberry izeneko erabiltzaile baten kontua blokeatu zuen 30 minutuko zuzeneko erreprodukzioaren ondoren.\nLinean partekatutako filmek legea betearazteko ibilgailu ugari erakusten dituzte, Larrialdiei Aurre Egiteko Taldeko kamioi espezializatuak, mugatutako eremura doazela. Telebistako filmetan, poliziak ingurua inguratzen ikusi zuten, sarbidea mugatzeko oztopoak altxatuta.\nAEBetako Kapitolioko poliziaren azken txostenaren arabera, susmagarria azkenean ofizialen esku utzi du.


Arkitektoen aulkiak - denetik - borthuzai\nEz naiz ni moda jarraitzen duen horietako bat. Erropetan diru gutxi gastatzen dut, prakak erosten 5 minutu baino gehiago ez dut luzatzen (betiko levisak betiko neurrian), eta nikietan ere antzeko pareko. Ez dakit, modak jarraitzeak eta abarrek estresatu egiten naute, beti dator zerbait berria... ez dakit, ez da nire prioritateetako bat, nahiago dut denbora beste zerbaitetan pasa (ezertxo ere ez egiten bada ere, dena esan behar bada :-). Halere bada nere barnean aitortu behar dizuedan halako "kontraesan" bat: Dekorazioaren munduak erakartzen nau (bai, bai, nire etxea ikusi duen edonor harrituko bada ere:-). Dekorazioaren historia, korronte desberdinak... ezagutzea gustatzen zait, arkitekturaren, artearen historiarekin erlazioa duelako... (Kandinsky, Klee, Gropius, Mies van der Rohe... irakasle eta zuzendari izan zituen BAUHAUS eskola alemaniarra adibide argiena delarik).\nEta etxe baten dekorazioan dauden milaka objektuetatik bat aukeratu behar banuke, objekturen batetan zehazteko eskatuko balidate, (eta tituloa irakurri baldin badezute asmatuko dezutenez) aulkien historia aukeratuko nuke. A ze pijada baietz? Baina beno, horrelakoxe gauzak ditu ba hommo sapiensak. Aulkien diseinuaren historia oso interesgarria dela iruditzen zait. Garai desberdinetan zehar gizakiak duen oinarrizko beharretakoa den esertzeari nola erantzun dion jakitea guay dago, zer nahi duzute esatea ba!\nBaina noski, milaka miloi diseinu desberdin daude eta ez da blog hau guztiak batzeko tokirik egokiena (eta egiten ere ez nuke jakingo noski), eta horregaitik zenbait arkitektoen diseinu batzuk soilik ekarri ditut. Izan ere, dirudienez, arkitektoen artean ohiko lana da beraien eraikuntza eta etxeekin bat etorriko diren aulkiak diseinatzea, edo besterik gabe, erronka bezala esertzeko behar horri erantzun desberdin bat ematen saiatzea.\nLehenengo hau Gaudi-rena da: (antzematen du forma organikoetan...)\nHau berriz Arts & Crafts-eko Charles Rennie Mackintosh-ena da:\nEta hauek Frak Lloyd Wright handiarenak:\nHauek De Stijl taldeko Gerrit Rietveld-enak dira (Mondrianen margoak aulki eran):\nMarcel Breuer-en Wassilly aulkia (Kandinskiren omenez). Altzairuzko tuboak erabiltzen lehena izan zen:\nLudwig Mies van der Rohe ("Barcelona" izena duten hauek ezagutuko dituzute ezta? iragarki eta filme pilo batetan agertzen dira):\nLe Corbusier-en hau ere oso ezaguna da:\nAlvar Aalto Suediarrarena da ondorengoa. Egurrari forma ematen lehenegoetarikoa:\nCharles eta Ray Eames senar emazteenak ere sobera ezagunak:\nEta azken hau kartoi xaflez egina Frank Gehry-rena:\narkitektura aulkiak diseinua\nBootxo 2007-01-14 18:54 #1\nDekorazioa nire beste ahuldade bat da...
Aulkiei dagokionez, Verner Panton daniarrak 1960an diseinatu zuen Panton chair aulkia; plastiko injekzioaz moldatutako lehena eta atzeko hankarik ez duena. Niretzat arte-lan peto-petoa!

\nItziar 2007-01-14 21:36 #2\nZarautzen horrelako aulkiak saltzen dituzten denda bat dago!
lehenengo aldiz bertatik pasatzean...'nik eztet dirua holako batian gastatzen ezta....!!!' esan nuen.
eta bigarrengo aldian, dendara sartu eta horietako batean esertzeko gogoa sartu zitzaidan...

\nborthuzai 2007-01-15 09:47 #3\n
A bai! Egia da, nik ere denda hori ikusia dut (kanpotik baita ere noski). Aulki hauek oso oso garestiak izaten dira, nahiz eta azkenengo adibidean bezala, kartoie xaflez egina izan, baina halere, badago Bootxo eta ni bezalakoentzako beste alternatiba bat: Vitra diseinu altzarien webgunean aulki hauen miniaturak saltzen dituztelako!! (hemengo design-museum honetan hobe esan. Tenporalki ordenatuak gainera) Hombre, hauek ere garesti xamarrak dira, baina beno, noizbait olentzero gutaz oroituko al da bai...
\nindezent 2007-01-16 09:32 #4\nAurrekoan IKEAn horietako baten bat ikusi nuela uste dut... gaztetxartelarekin deskontu egiten omen die gainera ;)\nborthuzai 2007-01-16 11:45 #5\n
Eta Barakaldoraino jun al hintzen IKEA ikustea? Urrungoan abisatu hidak eta etorri hai nere etxea, ez diat uste ezertxo ere falta zaidakenik eta  ;-)
\n
Gainera nik ya gaztetxartela zer zuan ere ahaztuta zeukiat. Baina bueno, egia esan etzekiat sekula ezertarako aprobetxatu nianikane, zinerako sarreraren batetan akaso?
\n
Por cierto, zuek ezagutzen dezute txartel horri probetxurik atera dion inor?
\ni eme 2007-01-16 12:03 #6\nnik eduki nian txartel hori (aspaaaaaldi) eta eduki nian bezelaxe joan huan... 'viurgen y pura'.
\nindezent 2007-01-16 12:48 #7\nNire lengusuari 30 urte bete zituen egunean Ktxako gutun bat iritsi zitzaion etxera: "Se le retira del servicio de Gazte Txartela porque ha dejado usted de ser joven". Lo k hay k oir! Gaztetasuna barnean izan eta Kutxa etortzen zaizu zaharra zarela esatera. K poka verguenza!


Argazki erakusketa: Emakume nekazariak (ekainaren 30 arte)\nHelduentzako ipuinak (uztailaren 25 arte)\nCampañas globales contra la violencia machista (irailaren 12 arte)\nAngulo ciego: mujeres migrantes (uztailaren 29 arte)\nLa alegria del color: Menchu Gal pintorearen atzerabegirada - Kolorearen poza (bukatuta)\nGustavo Maeztu Museoko bisita gidatuak genero ikuspuntutik\nBoga Berria, emakumezko arraunlariak Tolosan (bukatuta)\nRetratos de arena (bukatuta)\nBegiratzen duten emakumeak (bukatuta)\nUn siglo de mujeres / Emakumeen mende bat (bukatuta)\nEmakumeak. XX eta XXI mendeetako sortzaileak, (bukatuta)\nEstaltzea ikusteko edo "Begi Alferra", (bukatuta)\nGraphique eta Couleur, obra grafikoa eta instalazioak, (bukatuta)\nSaritik haratago. Indiar emakumeak berdintasunaren bidean, (bukatuta)\nErakusketa birtuala: "Hiria, arkitektura, eraikuntza, eta emakumeak"\nAna Frank, egungo istorio bat, (bukatuta)\nZuregan gehiago dago. (bukatuta)\nEulalia Abaitua, argazkilari aitzindaria, (bukatuta)\nArgazki erakusketa. Emakume nekazariak\nDatak: ekainaren 13-30 bitartean\nNon: Hika Ateneoa (Bilbo). Ibeni Molla 1, Bilbo (Bizkaia)\nOrdutegia: astelehenetik-ostiralera 19:00 - 21:00\nDora Salazarren azken eskulturak, marrazketak eta liburu bat\nDatak: ekainaren 8tik uztailaren 25era bitartean\nNon: Donostiako Arteko Galeria eta Bilboko Windsor Galeria\nOrdutegia: asteartetik larunbatera 11:00 -13:30 eta de 17:00 - 20:30\nErakusketak Dora Salazarren azken eskulturak, gorputz erdiko tamaina naturaleko biluziak eta marrazketa erotikoak biltzen ditu. Horrekin batera liburu bat argitaratu da “Cuentos para adultos” (Helduentzako ipuinak). Bertan, Dora Salazarren lanaz gain, Harkaitz Canoren testuak eta Joserra Senperenaren musika daude. Errelatoak, bisualak, literarioak eta musikalak dira eta sarrera moduan Atxagaren argitara eman gabeko ipuin daukate. Erakusketan, Iñigo Salaberriaren bideo bat dago, Tabakaleran eginiko musika grabazioa jasotzen du.\nCampañas Globales contra la violencia machista\nNon: Vitoria-Gazteizeko hainbat Gizarte Etxeetan\nDatak: ekainaren 15tik irailaren 12ra bitartera\nErakusketa hau batez ere Latinoamerikako, Estatuko eta Euskal Herriko erakunde feministen gizarteratze eta salaketa kanpainetan erabilitako goiburuekin eta kartelekin osatu da. Mugarik Gabe EKGak antolatu duen Enfrentamos todas las Violencias- Patriarkaturik Gabe Denok Jabe kanpainaren barruan kokatzen da.\nErakusketan egindako hautaketak, oro har, indarkeria matxista mota ezberdinen forma eta espazio aniztasuna ikustarazten du, gaur egun gutxien ezagutzen diren horiei lehentasuna emanez. Era berean, indarkeria egoera horiei aurre egiteko zenbait estrategia azaltzen dira erakusketan.\nAntolatzailea: Bartzelonako Centro de Cultura de Dones Francesca Bonnemaison\nDatak: uztailaren 29 arte\nOrdutegia: astelehenetik ostiralera 9:00etatik 14:00etara eta 17:00etatik 20:00etara\nMigrazio prozesuen zentzua berreskuratzeko saioa da erakusketa hau, hainbat proposamen eta formatu artistiko bitartez eta muga fisiko, politiko eta pertsonalen mugikortasunaren ikuspuntutik abiatuta. Mostran parte hartuko duten hamar artistak Alemania, Boli Kosta / Frantzia, Japonia, Mexiko, Argentina, Uruguai, Txile eta Kolonbiatik datoz. Guztiak Katalunian bizi dira eta migrazioek sortutako aberastasunaren emaitza dira.\nLengoaia artistiko desberdinak dituzte: argazkia, soinu instalazioa, performancea, mail artea, bideoa, instalazioa eta eskulturak. Guztiek ikertzen dute besteekiko eta gure buruekiko dugun begirada, angelu itsuez inguratuta dagoena.\nEmakume migratuen talde honi bururatu zitzaion erakusketa egitea, emakumea eta migrazioaren arteko erlazioa ikuspegi artistikotik begiratu nahi zutelako. Munduko leku desberdinetatik etorritako emakumeen artean elkarrizketa burutzea dute helburu eta zurea ez den herrialde batera joatera eta bertan geratzeak dakarrenari buruzko gogoeta egitea.\nHauek dira artistak: Ana Álvarez Errecalde, Ana María Beaulieu, Atsuko Arai, Jutta Immenkötter, Astrid Steinbeisser, María José Seañez, Mónica Caterberg, Laura Ribero, Lucía Egaña eta Veronique Serfass.\nLa alegría del color: Menchu Galen atzerabegirada\nAntolatzailea: Iruñeko Udala eta Menchu Gal Fundazioa\nDatak: ekainaren 5a arte\nTokia: Iruñeko Ziudadelako Mistoen Biltegia\nMenchu Gal Irungo pintorearen 85 obra jasotzen ditu erakusketa honek. Artistaren lanaren etapa guztiak biataratu ditu, hogeita hamar hamarkadako hastapenetatik laurogeita hamar hamarkadako azken koadroetaraino. Menchu Gal Pinturako Sari Nazionala jaso zuen lehen emakumea izan zen 1960an.\nHirurogeita hamar urteko ibilbide piktoriko luzean zehar Menchu Galek (1919 – 2008) 70 bakarkako erakusketa egin zituen eta 232 talde mostratan parte hartu zuen. Landu zituen generoak erretratua, bodegoia eta paisaia izan ziren. Era berean lore, barnealde, biluz eta grabatuak ere egin zituen. Bere pinturan oleoa eta akuarela erabiltzen ditu.\nArgitaratutako katalogoa oso zabala da eta bertan honako hauen testuak daude: Álvaro Delgado-Gal, artistaren iloba; Francisco Calvo Serraller katedraduna; Edorta Kortadi, unibertsitate irakasle eta erakusketaren komisarioa; eta Francisco Javier Zubiaur, Nafarroako Museoko zuzendari ohi eta Arte Historiako doktorea, Irungo artistaren bizitzaren eta lan artistikoaren ibilbidea birpasatzen dutenak.\nGustavo de Maeztu Museoko bisita gidatuak genero ikuspuntutik\nTokia: Museo Gustavo de Maeztu, Estella (Navarra)\nGustavo de Maeztu Lizarrako Udal Museoak hogeigarren urteurrena ospatzeko genero ikuspuntuko bisita gidatuak antolatu dituzte. Ekimen horrekin emakumeen eragina ezagutarazi nahi da Maria eta Ramiroren anaia zen margolari arabar polifazetiko honen bizitzan. Marrazkilari ez ezik grabatzaile eta idazlea izan zen eta haren obra grafikoak emakumea zuen gai nagusi. Estiloak hiru aldi izan zituen: kosmopolita, pintoreskoa eta marjinala. Ibilaldi horretan garaiko aurrerapen sozialak ere ikusgai daude. Hortxe ditugu, esaterako, emakumearen sarrera unibertsitatean edo boto femeninoa jasotzen duten irudiak.\nBisita gidatuak 45 minutu irauten du. Doanekoa da baina aldez aurretik eskaera egin behar da mezu elektroniko baten bidez. Erakusketa abenduaren 30era arte egongo da. Museoak ahaleginak egingo ditu talde edo elkarteen eskaeren datarekin bat etortzeko.\nBoga Berria, emakumezko arraunlariak Tolosan\nTokia: Aranburu Jauregia. Tolosa\ndatak: Apirilaren 23 arte\nOrdutegia: egunero 17:30etik 20:30 era jai egunak eta astelehenak izan ezik.\nAranburu jauregian emakume arraunlarien inguruko argazki erakusketa zabaldu dute Boga berria izenarekin. Ekimen horrek emakumezko arraunean traineru eta bateletan egin diren ahaleginak jasotzen ditu. 2008ko Concha-ko I Banderaren ingurukoak dira zenbait argazkiren gaia. Egun historiko horretarako Donostiako Udalak deialdi irekia zabaldu zuen argazki zale guztienentzat.1.471 argazki aurkeztu eta 59 aukeratu zituzten lehian egondako 11 ikuslek. Erakusketak gune ezberdinak ditu gaiaren arabera: taldeen beroketa, ahaleginari eskainitakoa, estropadetako egunaren giroa, arraunlariak eta Galiziako irabazleei eskainitakoa. Beste atal batek Tolosako Arraun Klubari eskaini diote. Klub honen momenturik garrantzizkoenak eta emakumezko arrauna promozionatzeko egin dituen ahaleginak ikusgai daude bideo batean.Talde tolosarrak irabazi dituen 40 banderetatik 35 emakumeek irabazitakoak dira.\nErakusketaz gain, I Emakumezko Banderaren irudiez osaturiko katalogo bat argitaratu dute.\nEgilea: Sandra Dolara Ortuondo\nAntolatzailea: Emakumeak Garapenerako Elkarlanean\nDatak: apirilaren 20ra arte\nTokia: Burtsaren Eraikina, Pelota kalea 10, (Bilbo)\nEmakume sahararrek Tindoufen dauden errefuxiatuen kanpamentuen gestio eta administrazioa egin dute eta beren lana eredugarria da arlo guztietako gizarte antolamenduan. Hala eta guztiz ere, emakume gehienak etxeko eremu pribatuaren menpe aurkitzen dira eta ez dute aktiboki erabaki politikoetan parte hartzen. Hauetako emakume askok jakin badaki erabaki esparruetara sartzeko desberdintasunak direla emakumeen eta gizonen artean, eta horregatik Emakumeak Garapenerako Elkarlanean EGEk antolatutako eta Bizkaiko Foru Aldundiak finantzatutako “Formación de formadoras en lengua castellana y género” proiektuan parte hartu dute. Honen helburua da beren autonomia sustatzea, hala maila pertsonalean, nola beren komunitatearen buru bezala jarduteko.\nErakusketa honetan Sandra Dolara Ortuondo soziologoaren 150 aleko bildumatik aukeratutako erretratuak ikusgai daude. Lan honekin emakumeen betierezko irudiak erakutsi nahi dira bai eta bere aurpegiek adierazten dituzten hitzik gabeko mezuak entzun arazi.\nBegiratzen duten emakumeak\nAntolatzailea: Asociación Africanista Manuel Iradier\nDatak: apirilaren 15 arte\nOrdutegia: Astelehenetik ostiralera: 9:00etatik 14:00etara eta 16:00etatik 20:00etara. Larunbatetan: 9:00etatik 13:30etara\nTokia: Ignacio Aldecoa Kultur Etxea, Florida Pasealekua, 9, Gasteiz\nTelefonoa: 945 181 944\nTokia: Amurrio, Bañeta kiroldegian, apirilaren 18tik maiatzaren 2 arte. Gasteizkoa bukatu ondoren\nBatako Espainiako Kultur Zentroan bertako zortzi hiritarrekin zazpi egunez egindako argazki tailerraren emaitza da. Kamera digital txikiekin lan eginez parte hartzaileek gertuko emakume bat aukeratu eta eguneko uneren batean erretratua egin behar zioten. Ados jarri ziren lana eguneroko zereginetan fokatzeko. Helburua, emakume eraginkor eta arduratsuaren irudia errebindikatu, defendatu eta erakustea zen, alde batetik, eta bestetik, zeharka eta modu ikusgarri batez emakume, ama, ahizpa, alaba hauek merezi duten errespetua azpimarratzea.\nUn siglo de mujeres / Emakumeen mende bat\nAntolatzailea: Bartzelonako Setba Galería\nDatak: apirilaren 30 arte\nOrdutegia: Asteartetik ostiralera, 10.00etatik 14.00etara eta 16.30etatik 19.30etara. Larunbatetan, 16.30etatik 19.30etara eta igandetan 10.00etatik 14.00etara.\nTokia: Plaza Reial 10, 1º 2ª, 08002 • Bartzelona\nErakusketa hau askotarikoa eta diziplina anitzekoa da. Besteak beste, argazkiak, eskulturak eta pinturak ikus daitezke. Generoa, identitatea eta askatasun nahia ditu oinarritzat, eta Colita, Marta Darder, Àngels Freixanet, Silvia Japkin, Roser Oduber, Montserrat Pérez Ramos, Esther Pi Gómez eta Maite Travéren lanak ikus daitezke.\nLanak oso desberdinak dira eta zenbait gaiez gogoeta egiteko aukera ematen dute: amatasuna, denboraren iragana, erakarri eta aldaratzen diren aurkako energiak. Irakurketa anitzeko metaforen bitartez gorputzaren hutsalkeria eta gizakiaren duintasuna baztertu nahi dira behar adinak ez diren etiketetatik urrun.\nEmakumeak. XX eta XXI mendeetako sortzaileak\nDatak: martxoaren 17 eta ekainaren 12 bitartean.\nTokia: Caja Vital Kutxaren Fundazioaren Aretoan, Postas 13-15 kalea. Vitoria-Gasteiz.\nErakusketak artearen barruan emakumezkoen begirada subjektiboaren mundura eramaten gaitu . Horretarako zenbait artisten berrogeita hamar lan baino gehiagoren aukeraketa landu bat aukeratu dute antolatzaileek. Errebindikatu baino, emakumeek euren proposamen artistikoak bideratzeko ahalmena dutela adierazi nahi du ekimen honek. Gauzak horrela, erakusketak zenbait espresio bideren berri ematen du: margo-lanak, eskulturak, lan audiobisualak, marrazketak , instalazioak eta baita olerki bat. Azken hori Frida Kahlo -k Rivera pintore mexikarrarentzat idatzi zuen.\nIbilbide hau Olga Sacharoff, Tamara de Lempicka, Frida Kahlo edo Maria Helena Viera da Silva moduko sortzaile handien lanekin hasten da, XX. mendeko lehenengo abangoardien ordezkariak direnak. Ikusleak lehengo mendeko artea ikusteko parada izango du, Esther Ferrer, Marisa Gonzalez, Concha Jerez, Cristina Iglesias edo Paloma Navares aitzindarien eskutik. XXI. mendea, emakumeek artista moduan euren lekua aurkitu duten garaia, Naia del Castillo, Victoria Diehl edo Itziar Barrio artista gazteen moduko lan berrienek islatzen dute.\nGraphique et Couleur, obra grafiokoa eta instalazioak\nEgilea: Izaskun Álvarea-Gainza\nTokia: Portalea Aretoa, Eibar. Bista Eder kalea, 10\nDatak: otsailaren 18tik martxoaren 13ra\nSaritik haratago. Indiar emakumeak berdintasunaren bidean\nDatak: martxoaren 15etik apirilaren 8ra\nTokia: Donostiako Emakumeen Etxea, Okendo, 9. 20004 Donostia\nErakusketa birtuala “Hiria, arkitektura, eraikuntza eta emakumeak”\nAntolatzailea: La Mujer Construye Elkartea\nLa mujer Construye elkartearen web orrian ibilbide bat egin eta honetaz ohar gaitezke: arkitektura bizitzarekin estuki lotuta dagoen artea da. Emakumeentzat eguneroko bizitza ez da sekula ezkutatuta egon. Emakumeak egunerokotasunetik, “bizitzaren barrutik” abiatzen dira bizitzeko eta harremanak izateko. Eta emakumeen aberastasuna guztien artean dugun kulturari gehitu behar zaio emakume eta gizonek elkarrekin eta parekotasunean bizitzeko egokia den hiria eraikitzeko.\nAntolatzailea: Thyssen-Bornemisza Museoa (Madrid)\nDatak: martxoaren 8tik ekainaren 5era\nMundu guztiko museotatik datozen 120 obra dira hauek, eta Errenazimendutik gaur egun arte emakume nabarmenenen erretratuak erakusten dituzte. Emakume hauek ez ziren gizarteak esleitu zien zereginarekin konformatu. Gure tradizio artistikoan, emakumearen irudia bi eredu nagusi eta osagarri hauetara murriztua izan da maizegi: amatasunera eta sexu objektura. Hala eta guztiz ere, emakumearen irudia bere zeregin pasibo eta otzanetik askatzen den bestelako ereduak ere badaude, eta horietan ekintzaren subjektu bezala agertzen da: ehizan, ariketa atletikoan, gerran, botere politikoan, magian edo erlijioan, besteak beste.\nEstatuko Kontseilu kide den Amelia Valcarcel filosofoak eta Emakumeak Arte Bisualetan erakundeko lehendakari den Rocio de la Villa estetikako irakasleak sinatzen dituzte katalogoaren testuak.\nrioak: Beatriz Herráez eta Xabier Arakistain.


Adoptatzeko baldintzak | Consumer\nBaldintza juridiko eta sozial jakin batzuk betetzen dituzten adingabeak bakarrik onar daitezke.\nIrudia: Kevin Rohr\nAdingabe bat adoptatu nahi duten pertsonek baldintza batzuk bete eta egokitasun ziurtagiria lortu behar dute. Dokumentu hau ezinbestekoa da prozesua abian jartzeko, adoptatzaileek haurra zaintzeko duten gaitasuna zehazten baitu. Era berean, haurrek baldintza juridiko eta sozial batzuk bete behar dituzte. Umezurztegi batean bizi diren adin txikiko guztiak ezin dira adoptatu.\nNazioarteko Adopzioaren Legeak Espainiako araudia nazioarteko araudiarekin homologatzen du. Espainian adingabeko atzerritarrak adoptatzea baliozkoa izango dela bermatzen du, bai gure herrialdean, bai haurraren ohiko bizilekuan eta nazionalitatean. Adopzio-prozesua gauzatzen saiatzen den tresna da, legez kontrako susmorik ez izateko. Halaber, debeku da tramitazioari ekitea gatazka beliko bat, hondamendi natural bat edo adopzioa kontrolatu eta bermatzen duen agintaritza espezifikorik ez dagoen herrialdeetan. Legeak nazioarteko adopzioa eratzeari, aldatzeari eta deuseztasun-adierazpenari buruzko alderdi guztiak arautzen ditu.\nHain zuzen, zenbait arrazoi daude adingabe bat adoptatzea ukatzeko. Haur bat ezin da adoptatu baldintza juridiko eta sozial zehatzak betetzen ez baditu. Horri “adoptagarritasun” deritzo. “Laburbilduz, adingabeari eta haren inguruabarrei buruzko informazioa jasotzen duen dokumentua edo dokumentu-multzoa da. Familien egokitasun-ziurtagiriaren eta txosten psikosozialen baliokidea da”. Gaurko Niños aldizkariaren artikulu batean, María del Mar Calvo abokatua eta Adingabeak Adoptatzeko eta Hartzeko Defentsa, Babes eta Bermeetarako Elkarteko presidentea (DAGA) behar da.\n“Adingabea adoptatu ezin bada, inork ez luke adopzioa planteatu behar. Ondorioak ikaragarriak izan daitezke”.\nDAGAko lehendakariak adoptagarritasunari esleitzen dio adingabe bat adoptatu daitekeen erabakitzeko ahalmena. Bestalde, Blanca Rudillak, aldizkari honetako eta Haurren Zaintzarako Elkarteko zuzendariak, funtsezko faktoretzat jotzen du. “Adingabea adoptatu ezin bada, inork ez luke adopzioa planteatu behar. Ondorioak ikaragarriak izan daitezke”, dio irmo.\nAdoptagarritasun-egiaztapenik ez izateak haurra, arrazoirik gabe, bere ingurune naturaletik eta familia biologikotik urruntzea esan nahi du, eta hark eska diezaioke. Baliteke gurasorik ez izatea, baina ez nahitaez aitona-amonik edo osaba-izebarik. Familiako inork adingabearen erantzukizunik hartzen ez duenean bakarrik plantea daiteke adopzioa. “Adingabeak familia badu, hark uko egin beharko dio familia zaintzeari, edo ezin duela haren kargu egin eta adopziorako baimena eman”, dio María del Mar Calvok. Haurtxoak, aldiz, familiartekorik ez badu, agintariek egiaztatu beharko dute abandonatuta dagoela edo seniderik ez duela. Izapide horiek prozesua oztopatzen dutela dirudien arren, benetan funtsezkoak dira adingabearen babesa bermatzeko.\nAdopzio prozesu guztietan beharrezkoa da adoptagarritasuna egiaztatzea. Gainera, Nazioarteko Adopzioari buruzko Legeak erakunde publikoei eskatzen die adingabearen identitateari, haren gizarte- eta familia-inguruneari buruzko informazio guztia jaso dezatela, eta ez du onartzen haurraren jatorrizko herrialdean prozesua “kontrolatzen eta bermatzen duen agintaritza espezifikorik” ez badago. Beste alde batetik, Hagako Hitzarmenak, haurra babesteari eta nazioarteko adopzioaren arloko lankidetzari buruzkoak, behar diren adostasunak lortzeko eta adopzioa haurraren interes gorenaren ondorio dela egiaztatzeko betebeharra ezartzen du.\nLegeak galarazi egiten du atzerrian prozesua “kontrolatzen eta bermatzen duen agintaritza espezifikorik” ez badago\nBeti hartu behar da kontuan adopzioa tramitatzen den atzerriko herrialdeko araudia, horrek arautzen baititu prozedura baliozkoa izateko bete behar diren baldintzak. “Dena den, nazioarteko adopziorako erakunde laguntzaile baten bidez espedientea izapidetzen duenak, urte askotako esperientzia duenak, ez du pentsatu behar etorkizuneko semea adoptaezina izango denik”, esan du Blanca Rudillak.\nHerrialde bakoitzak bere legea duenez adopzioaren arloan, adoptatzeko baldintza zehatzak ere baditu. Lan eta Gizarte Gaietako Ministerioak bildutako datuen arabera:\nEkuador. Adopziorako gaitzat joko dira bi gurasoetako umezurtzak, haien edo haien senideen identitatea zehaztea ezinezkoa denean, bi gurasoak guraso-ahalaz gabetuak izan direnean eta aitak, amak edo biek adopzioa onartzen dutenean.\nErrusiar Federazioa. Adoptatu daitezkeen haurrak Hezkuntza Ministerioaren datu-banku batean erregistratzen dira, eta atzerritarrek bakarrik har ditzakete, erregistroan inskribatu eta sei hilabete igaro ondoren.\nThailandia. Adopzioa baimendu duten adingabeak eta umezurtz, abandonatu edo seme-alabatasun ezezaguneko txikiak bakarrik adoptatu ahal izango dira. Haur adoptagarriek, oro har, 2 eta 5 urte bitarte izaten dituzte (inoiz ez urtebete baino gutxiago).\nVietnam 15 urtetik beheitikoak edo ezgaitasuna duten adin horretatik gorakoak, legez ezarritako haur erakundeetan bizi diren adingabeak eta adopzioa onartu duten guraso edo tutoreak.\nArmenia. Adoptatu ahal izango dira adingabeak, baldin eta haien gurasoek baimena idatziz eman badute, urtebete baino gehiagoz abandonatu badituzte, guraso-ahalgoa kendu badiete, ezgai deklaratu badituzte, ez badaude edo epaimahai batek hil baditu.\nadoptagarritasun adopzio baldintza juridikoak betekizunak nazioarteko adopzio


Joana II.a 1312an jaio zen eta Conflans-en, Paristik hurbil, hil zen 1349an. Nafarroako XXV. erregina (1328 - 1349), Luis I.a Setatiaren eta Margarita Borgoniakoaren alaba. Felipe III.a Prestua Évreuxkoarekin ezkondu zen (1318).\nKarlos I.a Burusoila ondorengorik utzi gabe hil zenean, Nafarroako gorteak bildu eta Joana II.a egin zuten Nafarroako erregina (1328). Urte horretan gertatu ziren Nafarroan judu-sarraskia (Lizarra 1328); 1330 eta 1342 bitartean egin zen Nafarroako Foruetan hobekuntza eta berariaz aitortu zuen Alfontso de La Cerda Gaztelako erregegaiak Nafarroako koroari zegozkiola, berez, Gipuzkoa, Araba, eta Errioxa; nahiz eta adierazpen horrek gerora ez izan inolako ondoriorik.\nBere senarra hil zenetik (1343) Joanak bakarrik agindu zuen eta bakarrik ere aurre egin behar izan zion gaztelarren erasoei. Parisen bizi zen eta gehienetan frantziarren esku utzi zuen Nafarroako gobernua. Bost alaba eta hiru seme izan zituen Feliperekin: Ines, Maria, Blanka, Luis eta Karlos. Etorkizunean, Maria, Aragoiko Pedro IVaren emaztea izango zen; Blanka, Frantziako Felipe VI.aren emaztea; Luis, Beaumonte jaun eta Karlos II. Gaiztoa, hurrengo Nafarroako erregea.\nLoturak: >Ablitasen, Ezmel;


Them Space Run artean - Ezarri Them Space Run artean Free\nThem Space Run artean\nJokoak Them Space Run artean\nHorrela nahi izanez gero Them Space Run artean , mesedez, saiatu jokoak horietako bat:\nThem Space Run artean adin guztietarako egokia den arcade joko dibertigarria da. Zu, Gure artean pertsonaia gisa, pantailan ahalik eta denbora gehien egon behar duzu eta ahalik eta ardi espazio gehien bildu behar dituzu etxera itzultzeko eta zure tripulazioko kide guztiak salbatzeko. Egin agertokiaren goialdetik edo behetik urrun. Ondo pasa jolasten.\nArkadiarra Animaliak Espazioa Bildu eta hegan Haurtzaroa gure artean


IK4-Ikerlan, eguzki-zelula organiko fotovoltaikoak sortzeko europar proiektu bateko partaide - SPRI\nSPRI / Teknologia / IK4-Ikerlan, eguzki-zelula organiko fotovoltaikoak sortzeko europar proiektu bateko partaide\nIK4-Ikerlan, eguzki-zelula organiko fotovoltaikoak sortzeko europar proiektu bateko partaide\n20 urtarrila, 2015\nIK4-Ikerlan euskal zentro teknologikoa eguzki-zelula organiko fotovoltaikoak sortzeko Europako Batzordeak finantzatu duen Artesun deritzon proiektuan parte hartzen ari da.\nEuropako Batzordearen zazpigarren Esparru-Programaren barruan antolatutako ekimen honek bost milioi eurotik gorako aurrekontua du eta 2016an amaituko da, IK4-Ikerlan eta Europa osoko beste hamar bazkideren ahaleginari esker. Proiektua Espainia, Finlandia, Alemania, Belgika, Erresuma Batua eta Frantziako institutuen, zentro teknologikoen eta konpainien parte hartzeaz osatu da.\nArtesun proiektuaren bidez, argia xurgatzeko material fotoaktibo berriak eta elektrodo metalikoen eta geruza aktiboaren arteko geruzetarako materialak garatzen ari dira.\nIK4-Ikerlan material aktiboaren eta elektrodoen arteko geruzak lantzeko erabili beharreko material ez-aktiboen karakterizazio eta garapenerako lanak zuzentzen ari da. Geruza hauek zelularen errendimendua hobetzen laguntzen dute, kontaktuen selektibitate handiagoa emanez eta sortutako karga elektrikoaren erauzketa hobea bermatuz.\nAldi berean, geruza aktiboa finkatu eta moduluak garatzeko metodo berri bat lantzen ari dira. Amaitzeko, azken erabiltzaileekin lankidetzan dihardute, irratifrekuentzia bidezko identifikazio-aplikazioetarako neurri txikiko modulu fotovoltaikoak, eta haririk gabeko sentsoreetarako antena fotovoltaikoak diseinatu eta integratzeko.


Kultura bir-sortzen: nere arreoa, gure legatua | Matia Zaleak\nKultura bir-sortzen: nere arreoa, gure legatua\nKultura bir-sortzen adineko pertsonei zuzenduriko proiektua bat da, non tailerren bitartez, gure kultura ondarearen eta memoria historikoaren zati batzuk errekuperatzea bilatzen dugun. Horrekin legatu bat sortu nahi dugu eta era berean parte hartzen duten adinekoen memoria landu eta autoestima hobetu.\nProiektu hau hiriko bi agente kulturalen kolaboraziotik sortzen da: Sara Galan (La niña Bonita- Sortze Espazioa), eta Oihane Pardo (Amarenak).\nAukeratutako gaia arreoa da, mahai-zapi eta oheko arropa bezelako elementuetan zentratuz.\nProiektu honen bitartez sustatu nahi ditugun helburuetako batzuk honako hauek dira: pertsonen anekdotan bitartez oroitzapen historikoak errekuperatu, memoria landu, beraien esperientzien bitartez ezagutzari balorea eman, autoerrealizazioa, adinekoen memoria eta jakinduriaren balorearen kontzientzia sortu, eta euskal ohitura eta tradizioak eta esanahiak errekuperatu.\nARREOA emakume batek ezkontzeko garaian bere etxe berriari egiten zion etxeko gauzen ekarpena da. Arreo honen ehunkiak etxeko emakumeek eskuz egiten zituzten (oheko arropak, mahai zapiak…), ama, ahizpak edo ezkongaiak berak egindakoak ziren, opari gisa bere familia eta etxe berria sortzeko. Arreoa LEGATU bat zen berez, belaunaldiz belaunaldi pasatzen ziren gauzak ziren, non emakumeek egindako artisau lanik hoberenak izaten ziren, maitasunez egindakoak. Noski, istorio asko daude honi lotuak, eta horregatik aukeratu dugu gai hau “memoria aktibatzaile” gisa proiektu honetan. Objektuen baloreaz gain, beste balore batzuk islatzen ditu honek: talde lana, belaunaldi artekoa, eta horren gutxi baloratu izan diren emakumeen lanak. Baina noski, proiektu honetan emakumezkoak eta gizonezkoak parte-hartuko dute berdintasun osoz.\nGuztira proiektuaren iraupena ia bi hilabetekoa litzateke, asteroko sesio eta tailerrekin. Estruktura honakoa litzateke:\nSarrera: jardunaldi honetan arreoaren inguruan gogoratu eta elkarbanatuko dugu gidoi eta galderen bitartez.\nGarapena: tailer formatua izango du, eta taldean, monitoreak gidatua, sormenez islatuko dira oroitzapenak. Ehungintzari lotutako teknikak landuko dira: estanpatzea, brodatzea… baina noski parte-hartzaileek oroitzen dituzten beste teknika batzuk landuko dira, akaso ahaztear dauden teknikak… Honek parte-hartzaileen autoestima, aitortza eta memoria kontserbazioa sustatuko du, norbanakoarena eta ondarearena.\nBukaera: tailerren bukaera izango da, egindakoaren lana azaleratzen eta ikusgai bihurtzen duen festa edo erakusketa moduan.\nHANDMADE PARTY: Proiektua ezagutzera emateko eta finantziazio zati bat lortzeko asmoz, Amarenak eta La Niña Bonitak antolatu zuten Martxoaren 3an ospatu genuen Hand Made Party bat, tailer solidario bat. Hemen ikusi dezakezute albistea eta zein ederki pasatu genuen. Irabaziak 285€ izan ziren eta proiektuari bultzadatxo bat ematen dio. Baina zuk baita ere ahal duzu lagundu...\nAURREKO MANTALAK EMATEAREKIN OPARI: ekimena bultzatu nahi baduzu, honako hau planteatzen dizugu: egin 20€ko emate bat Kutxabankeko kontuan (ES06 2095 5206 03 1060049466, jarri MatiaZaleak eta izen-abizenak) eta idatzi info@matiazaleak.net-era aurreko mantal bat bidali ahal izateko opari gisa. Parte-hartzeko era politta da eta ekimenaren sustatzaileek egindako mantal polit bat jasoko duzu. Hemen argazki pare bat ikusteko zein politak diren!\nKUTXA FUNDAZIOA: proiektu hau Kutxak 2017an gizarte eta kultura-proiektuei laguntzak emateko egindako deialdira aurkeztu genuen 2017ko Abenduan, eta ilusioz kontatzen dizuegu 1500€ eman dizkigula aurrera eraman ahal izateko. Iada gertuago gaude lortzetik!\nTAILER SOLIDARIOA - TXAKOLINAREN MOLDAKORTASUNA: Lluch Wine & Gastronomy eta Hiruztari esker, gaur, Irailaren 8a, tailer solidario bat egin dugu, non disfrutatu eta ikasi egin dugun txakolinaren moldakortasunaren inguruan. Hiruztan etxean bezala egon gara, upategira bisita eta historiaren errepasoa egina. ETa MAria Lluchen eskutik disfrutatu eta barre egin dugu, eta noski, ikasi. Partehartzaile guztiei esker... 26... 405 € bildu ditugu... beraz.... LORTUTA!!!!!!\nMartxan jarri gaitezke iada!!!\nUrriaren 2an martxan jarri ginen, astero Oihane eta Sara gerturatuaz tailerretara. Lehen saioa hitz egitekoa izan zen, elkar ezagutu, gogoratu, ohiturak, familiak, gaztaroa, kultura, ezkontza, heziketa... norbanakoaren esperientziak eta elkarbanatutako oroitzapenak.\nHurrengo asteetan elementu batekin lanean hasi ginen, hitz egiteko aitzaki bezala balio zuen elementu batekin. Kutxa aukeratu zen, aintzina familiek beraien baliozko gauzak gordetzen zituzten kutxetan\nTeknika ezberdinak erabiltzen, partehartzaile bakoitzak bere kaja pertsonala dekoratu du. 10 emakumek partehartu dute eta askok euskal arreoa dekoratzen zen brodatuekin.\nGertatu dena da kutxak egiten genituen bitartean hizketan egiten genuela, bizitzako gauza garrantzitsuez, familien oroitzapenez...\nSesioak bukatu dira eta erakusketa Berminghamen egon da, non partehartzeileak eta kutxak ikusi zitezkeen.\nOndoren kutxak oparitarako bildu zituzten "packaging" tailer batean, eta beraiek aukeratu zuten pertsonari oparitu zioten, arreoarekin egiten zen bezala...\nHemen ikusi dezakezue proiektu honen inguruan blogean egindako sarrera bat


'Elkar-ekin' egitasmoa jarri du abian Diputazioak, proiektuetako bat Debagoienerako - Debagoiena - Goiena.eus\n'Elkar-ekin' egitasmoa jarri du abian Diputazioak, proiektuetako bat Debagoienerako\nMikel Zumalde 2018-07-13 12:05\nMarkel Olano, Sebas Zurutuza, Agustin Erkizia eta Izaskun Suberbiola prentsa agerraldian.\nGipuzkoako Foru Aldundiak 23 proiektu finantzatuko ditu alor ezberdinetan. Horietatik bederatzi Elkar-Ekin testuinguruan kokatzen dira, eta tartean bat Debagoienean burutuko da. Ekimenaren helburu nagusia, enpleguaren bazterkeriari aurre egitea da, eskualdez-eskualde sareak osatuz.\n2018ko Etorkizuna Eraikiz diru laguntza deialdiak 23 proiektu berritzaile finantzatuko ditu; hiru Debagoienean. Guztira, 84 egitasmo aurkeztu dira deialdira, lurraldeko 100 eragile sozial eta ekonomiko ezberdinen eskutik. Orotara, 700.000 euroko aurrekontua bideratuko da proiektu horietara. Horren berri eman zuten prentsa agerraldian Gipuzkoako diputatu nagusia den Markel Olanok, Kudeaketa Estrategiako foru zuzendari Sebas Zurutuzak, UPV/EHUko Gipuzkoako campuseko errektoreorde den Agustin Erkiziak eta Pasaiako Itsas Gelako arduradunak, Izaskun Suberbiolak.\nPrentsaurrekoan, Markel Olanok gogoratu zuen, Etorkizuna Eraikiz egitasmoaren zutabeetako bat denon artean eta gaurtik hasita etorkizuneko Gipuzkoa eraikitzea dela: "Azken finean, Gipuzkoako eragile ekonomiko eta sozialekin lankidetza bidea irekitzeko beste modu bat, eta honen bitartez etorkizuna eraikitzeko ahalegin partekatu horretan herritar gehiago inplikatzea lortzen dugu".\nEskualdeko administrazio, heziketa zentro, garapen agentzia eta enpresen artean gizarte bazterkeria ekiditea da Elkar-Ekin egitasmoaren erronka nagusia. Bederatzi proiektu garatuko dira Gipuzkoako eskualde ezberdinetan, tartean bat Debagoienean, Mankomunitatearen eskutik.\nHorrez gain, beste bi proiektu\nElkar-Ekin testuinguruan kokatzen diren bederatzi proiektuez gain, beste 14 lagunduko ditu diruz Aldundiak. Horietako bi Debagoienean garatuko dira: HUHEZI, Mondragon unibertsitateko Humanitate eta Hezkuntza Zientzien Fakultateak, Debagoiena gizarte berrikuntza plataforma: entzute komunitarioa izango du esku artean.\nAzkenik, hirugarrena, Debagoieneko mankomunitatearen HEZ-IN eredua da. Honek, Prestakuntza eskaintza enpresen beharretara gerturatzea eta gazteen orientazio profesionala hobetzea ditu helburutzat.


AZTIHITZA. AGUSTIN XAHO - Loraldia\nAsisko Urmeneta, Daniel Arbeletxe, Mariañes Gorostiaga eta Xanmari Hirigoien\nIhitz Potorena (Zuberoako kantu eta musika)\nBizkaitar batzuek Atharratzeko trinketea erosi berri dute eta bertako gazteei utzi, nahi duten gisan kudeatzeko. Baldintza bakarra, trinketean bertan sortu zen Agustin Xahori (1811n) omen egitea. Zuberotarrek onartu dute ezohiko tratua. Baina hasteko… nor zer Xaho delako hura? Zinezko gertaera honek ematen dio hasiera irudiz, berbez eta kantuz eginiko bidaia honi.\nIkuskizuna baino lehen komikia izan zen. AztiHitza komikiak, hain zuzen, azken Literatura Euskadi Saria irabazi zuen. Orain ikuskizuna plazaratuko dute. Asisko Umenetak marrazkiak eta solasak gidatuko ditu.\nIrakurketa dramatizatuan, berriz, Daniel Arbeletxe, Mariañes Gorostiaga, Xanmari Hirigoien izango dira eta musika eta kantua emanez Ihitz Potorena.\nZuberoatik datorkigu XIX. mendeko historian izan dugun pertsonaia nabermenetako bat, baina ez oso ezaguna. Kontuan izan Agustin Xaho abertzaletasuna eta gure eskubide historikoen sortzailetako bat dela diote historiagileek.


Erosi Dietonus Menorca\nDietonus Menorca Espainia\nKapsulak Dietonus pisua galtzea erosi Menorca (Espainia)\nErosi Dietonus Menorca, eskatzen du:\nNon erosi Menorca Dietonus\nZehaztu ordena formularioa zure kontaktu-informazioa, kapsula pisua galtzea Dietonus Menorca prezio murriztua. Arduraduna deituko duzu laster eskuragarri ez dagoenean Dietonuszuen deitu egingo da laster. Ordaintzeko agindua bakarrik jaso ondoren pakete Menorca.\nNola erosi Dietonus Menorca\nType in Spain Dietonus prezio merkean Menorca (Espainia), sartu zure telefono-zenbakia eta izena eskaera-orria, eta barruan ordu 1 Zure telefono dei bat enpresaren ordezkari buruzko aholkularitza ordenatzen Dietonus eta eskatu zure kokapena bidalketa. Zure eskaera jaso ondoren, behar izango duzu ordaindu courier edo postetxean. Prezioa bidalketa Dietonus Menorca courier arabera alda daiteke distantzia hiria Espainian, galdetu prezioa Kudeatzailea ondoren ordenatzen kapsulak web orrian.\nDietonus Las Palmas de Gran Canaria Dietonus Murtzian\nOrdena Menorca Dietonus


33.291 errenteriar daude deituta bozkatzera igandean : Oarsoaldeko Hitza\nHerritar bat bozkatzen Beraungo hautesleku batean.\nAtzerako kontaketa hasi da. Hiru egun baino ez dira falta Euskal Legebiltzarrerako hauteskundeetarako, eta azken ekitaldi politikoak egiten ari dira alderdi politikoak, ez ohikoa, eta inoiz bizi gabekoa den COVID-19aren osasun larrialdiak markatutako agertokian.\nIgandeko hauteskundetara, 33.291 errenteriar daude deituak; horiek dira atzora arte Errenteria-Oreretan erroldatutako 18 urtetik gorako herritarrak. 2016ko Euskal Legebiltzarreko Hauteskundeetan 30.840 lagun zeuden hautets erroldan, lau urte geroago, 2.491 lagun gehiagok osatzen dute errolda hori.\nDuela lau urte abstentzioa altua izan zen, %43,31, 2012an baino hiru puntu altuagoa; datu hori ezagutzeko, alderdien emaitzak bezalaxe, igandean hauteskunde eskolek kontaketak amaitu arte itxaron beharko da. 2016ko hauteskundeetan EH Bildu izan zen lehen indarra herrian (4.713 boto). 2012ko legebiltzarrerako hauteskundeetan baino 892 boto gutxiago jaso zituen koalizio subiranistak, baina hala ere, aisa eta alde handiarekin nagusitu zen. EAJ izan zen bigarren indar bozkatuena orduan (4.082 boto); Elkarrekin Podemos, hirugarren (3.570 boto). PSE-EE, berriz, 2012 hauteskundeetan bigarren indar izatetik laugarren indar izatera pasa zen (3.203 boto). PP seigarren izan zen (1.118 boto): eta botoen %2 (348) lortu zuen Ciudadanosek.\nIgandean zer gertatuko ote den, zeinek jasoko dituen boto paper gehien eta abstentzioak gora edo behera egingo ote duen ez dago jakiterik. Hori bai, bozkatzera osasun eta higiene neurriak hartuta joatea derrigorrezkoa da, ardura ariketa; boto papera etxetik prestatuta, maskara soinean, eta distantzia fisikoa errespetatuta.\nBoz emaileak: 17.482\nEHBildu: Botoen %27,18 (4.713 boto)\nEAJ: Botoen %23,54 (4.082 boto)\nElkarrekin Podemos: Botoen %20,22 (3.570)\nPSE-EE: Botoen %18,47 (3.203 boto)\nPP: Botoen %6,44 (1.118 boto)\nCiudadanos: Botoen %2 (348 boto)


Rosalia, Espioia - ONCE Fundazioak haurrentzako liburutegia - Ilusioa zabaltzen duten ipuinak\n© Rosalia Espioia testua: Eva Latonda © Irudiak: Maru García, 2012\nZenbait umek entzuteko zailtasuna daukate, hau da, ezin dute entzumenaren zentzua erabili beste umeek egiten duten bezala. Batzuk horrela jaiotzen dira Beste batzuei, geroago agertzen zaie, hainbat arrazoiren ondorioz.\nZenbait kasutan, audiofono edo inplante koklearrak erabiltzen dituzte entzuteko. Eta komunikatzeko, batzuek zeinu-hizkuntza erabiltzen dute, eta beste batzuek, berriz, ahozko hizkuntza.\nHau Rosaliaren istorioa da, neska gor oso sortzailea. Edonolako enigmak ebazten ditu, benetako espioia izango balitz bezala.\nEzagut ezazu, eta bera bezain adoretsua izaten ikasiko duzu...\nBada, gaur ez nago inspiratuta, ezin izan dut Mili Isilikegon andereñoa despistatu... Beti aurkitzen dut nirea egiteko amarruren bat, baina gaur...\nKasu hau gero eta zailagoa da, baina zaila benetan.\nIkaskideek eta nik esku hartzea erabaki genuenetik, nire espioi hutsezinaren senarekin berehala sumatu nuen ikerketa hau konplikatua izango zela.\nAspaldidanik ohartu gara irakasleak kezkatuta zeudela. Bat-batean, egoerak ustekabeko norabidea hartu zuen.\nEzpainak irakurtzen dakidanez, 12:00etako jolastorduan Faustino Golondrino musika-irakaslearen eta Luz Degas zientzia-irakaslearen arteko elkarrizketa kezkagarri baten berri izan nuen.\nZergatik dakidan ezpainak irakurtzen? Erraza. Jaiotzetik gorra naiz, eta ezpainak irakurtzen ikasi dut, jendea hobeto ulertzeko.\nEzpainak irakurtzea itzelezkoa da, baina pixka bat konplikatua ere bai. Begiekin entzutearen modukoa da. Ezpainen mugimenduari arretaz begiratu behar zaio, pertsonak hitz egiten ari direnean. Eta ni benetan bizkorra naiz horretan.\nGainera, esaldiak eta soinuak entzun ditzaket nire audiofonoari esker. Badakizue, belarrian daramadan gailutxo hau.\nTekniken konbinazio estrategiko horrekin eta nire intuizioarekin, espioi bikaina naiz.\nBai, badakit pixka bat sasijakintsua naizela, baina zer egingo diogu, izugarri gustatzen zaizkit espioi-liburuak.\nGatozen berriz elkarrizketaren kontura, hori baita interesatzen zaiguna orain... Irakasleen ezpainak irakurrita, jakin izan nuen gure eskola txikia nekazaritza eta abeltzaintzako industrialari bati salduko ziotela, eta artifizialki gizendutako oiloen abeltegi bihurtu nahi zuela...\nOndo informatu nintzen horrek zer esan nahi zuen, eta izugarria da!! Gure "adimena" ikasgaiekin "loditu" beharrean, animalia gaixoen "gorputzak gizenduko" zituzten...\nIkaskideei aurkikuntza ikaragarri hura kontatu nienean, ezin zuten sinetsi.\nDenok pentsatu genuen gurasoek eta irakasleek ezer egiten ez bazuten, guk geuk egin beharko genuela. Horrela, “Lagunix Ordena” sortu genuen.\nEta hementxe nago, kultura eta jakintza defendatzeko iraultza sekretu honen buruan...\nGure estrategien artean, zeinu-hizkuntza ere erabiltzen dugu, ikaskideei irakatsi diet eta. Zeinu-hizkuntza oso erabilgarria izan da ezkutuan komunikatzeko.\nHorrela, nire ezagutzei esker, isilpean mugitzeko aukera ematen digun espioitza-sistema sortu dugu.\nJakin izan dugu Mili Isilikegon andereñoak urteak daramatzala eskolaren kontrola bereganatzen, inork jakin gabe. Berari ez zaizkio umeak gustatzen.\nEz dauka imajinaziorik, eta mundu guztia tristea eta aspergarria izan dadin nahi du. Horregatik itxi nahi du eskola.\nEz du lortuko, ordea… Ez daki nor daukan aurrean. Rosalia espioia naiz. Azken misioan, traidorea dela adierazten duten agiriak aurkitu ditut. Guraso eta irakasleei emango dizkiet, eta Mili geldiarazteko erabili ahal izango dituzte.\nKasua erabat ebazten dugunean, nire espioitza-metodoa hobetzera dedikatuko naiz, etorkizunean aurkitzen ditudan bidegabekeria guztiak konpontzeko.\nAbentura paregabe horretan nirekin abiatu nahi?


Txinak pneumonia atipikoaren aurkako txertoa probatuko du | Consumer\nTxinak pneumonia atipikoaren aurkako txertoa probatuko du\narabera: Ostirala, 2004ko otsailaren 06a\nEpidemiaren aurkako txertoaren ikerketa klinikorako exekuzio-plana egin du aditu-taldeak. Ikerketaren lehen fasean, adituek proba bat egingo dute Beijing-en, 18 eta 40 urte bitarteko 15 gizonezkotan eta 15 emakumezkotan. Boluntario horiei azterketa medikoa eta behaketa klinikoa egingo zaizkie.\nTxertoa jarri aurretik boluntarioen tenperaturak 37 °C-tik gorakoak ez badira bakarrik jarriko dira. Orain arte egindako probei esker, giza antigorputz sintetiko bat garatu ahal izan da, giza gorputzaren erantzun immunologikoan garrantzi handia duen proteina moduko bat. Antigorputz horrek SRAS birusaren ingurunea inguratzen du, giza zelulak sar eta kutsa ez ditzan.\nTxertoa eraginkorra izan da dagoeneko zenbait animaliarekin egindako esperimentuetan, hala nola makakoan. Orain, gizakientzat ere eraginkorra izatea espero dute adituek, baina ez dituzte baztertzen arriskuak, hala nola sukar arina eta minak, tratamendu medikorik gabe desager daitezkeenak. Adituen asmoa, gainera, batzorde bat sortzea da, boluntarioen eskubideak babesteko.\nTxertoaren helburua Asiako pneumonia suntsitzea da. 2003an, 32 herrialdetako 8.000 pertsona baino gehiagori eragin zien, eta 900 pertsona inguru hil ziren, El Mundok dioenez.\nneumonía atípica-eu SRAS txerto txinera


Tiragoma - Wikipedia, entziklopedia askea.\nTiragoma arma txiki eramangarri bat da, jaurtigailuak jaurtitzeko erabiltzen dena.\nY forma duen zurezko egitura batek eratzen du tiragoma. Egitura honen goiko bi adarrei lotuta, bi sokatxo ditu, aldi berean, kautxozko, plastikozko edo oihalezko oinarri batetara lotuta daudenak. Toki honetan jartzen da jaurtigailua, ohi, harri txikiak izaten direnak.\nTiragoma, nagusi ez den eskuarekin eutsi eta besoa luzatzen da. Orduan, jaurtigailua heltzen da oinarriaren bidez, erpurua eta hatz erakuslearen artean harturik, eta luzatu egiten da, masailetik gertu jartzeko. Orduan, apuntatu egiten da, eta, askatzen denean, jaurtigailua bere jomugara abiatzen da ziztu bizian.\nEtxeko tiragomak jostailu tradizionalak izan dira umeentzat XX. mendearen zati handi batean zehar.


Telebistaren Arte eta Zientzien Akademia - Wikipedia, entziklopedia askea.\nTelebistaren Arte eta Zientzien Akademia\nTelebistaren Arte eta Zientzien Akademia (ATAS ingelesezko siglengatik, Academy of Television Arts & Sciences), 1946an sortutako erakunde bat da, Emmy sariak ematen dituena, Kaliforniako Los Angeles hirian. Erakundea, Estatubatuar Telebistaren Ospearen Aretoaren sortzailea da.\nATAS erakundeak, Estatubatuar Telebistaren artxibategia du, telebistaren industriako 475 pertsona ospetsuri eginiko 475 elkarrizketa baino gehiago dituena, horietako asko, Google Videon ikus daitezkeelarik.\nATAS, 1955an sortutako Telebistaren Arte eta Zientzien Akademia Nazionalaren zati izan zen, egoitza New Yorken duena, honek, Emmy sariak, kategoria ezberdinetan ematen dituelarik, Daytime, Kirolak, Berriak eta Zerbitzu Publikoak barne. NATASak (National Academy of Television Arts & Sciences)ek, Primetime Emmy sariak gainbegiratzen zituen, erakundea, 1970eko hamarkadaren amaieran, Ekialdea eta Mendebaldean banatu izanak, ATASa, sari emateen arduradun bezala utzi zuen arte. ATASak, Primetime Emmy sariak zuzentzen dituen bitartean, NATASak, ATASekin batera, Daytime Emmy Sariak eta gainontzeko Emmyak gainbegiratzen ditu.\nISNI: 0000 0001 2177 7511\nAmeriketako Estatu Batuetako erakundeak\nAmeriketako Estatu Batuetako telebista\nOrriaren azken aldaketa: 27 azaroa 2019, 20:46.


Hondartzen Lurralde Mahaia eratu da kalitate handiagoko kudeaketa sistema ezartzeko - Artikulua - ORAIN Gipuzkoa\nHondartzen Lurralde Mahaia eratu da kalitate handiagoko kudeaketa sistema ezartzeko\nLehendabiziko jarduketako bat izango da irisgarritasun analisia egitea hondartzen erabilerraztasuna burutzeko.\nAsensiok Mahaiaren sorreraren garrantzia azpimarratu du, izan ere, lehendabiziko aldia da Gipuzkoan honelako ezaugarriak dituen organoa eratzen dela.\n“Denbora gutxi barru gure hondartzetan ematen den zerbitzua hobetzeko urratsak emango ditugu. Gure herritarrei eta kanpotik datozen bisitariei zerbitzu hoberena emateko”, adierazi du Ingurumeneko Diputatuak.\nLehen bilera honetan bildu dira José Ignacio Asensio, Ingurumeneko Diputatua, Txomin Sagarzazu, Hondarribiko Alkatea eta Oier Korta, Zumaiako Alkatea; partehartzaile hauetaz gain, Zarautz, Orio, Hondarribia, Getaria, Zumaia, Deba eta Mutrikuko zinegotzi eta teknikariak ere izan dira bertan.\nHondartzen Lurralde Mahaia eratu da gaur goizean bere lehen bileraren bitartez Lurraldeko hondartzen kudeaketa integralerantz urratsa emateko. Mahaian zerikusia duten erakundeek parte hartu dute: Gipuzkoako Foru Aldundiak eta kostako Udalek, hain zuzen. Bere helburua da natur inguruneari errespetua izango dion kudeaketa sistema bat ezartzea, erabiltzaile guztiek hondartzen kalitateaz gozatzeko aukera izan dezaten. Asensiok iragarri du denbora gutxi barru gure hondartzetan ematen den zerbitzua hobetzeko urratsak emango direla: “Gure herritarrei eta kanpotik datozen bisitariei zerbitzu hoberena emateko”.\nMahaia kontsultarako eta aholkurako organoa da, eta Gipuzkoako kostako udalen parte-hartze aktiboa izango du. Bilera honetan, hondartzetako garbiketa eta mantenu zerbitzuaren 2017ko kanpainaren aurkezpena egin da, Gipuzkoako hondartzetako kudeaketa eta kalitate esparru-akordio zirriborroa aurkeztu da, Udalek baliabide eta beharrak azaldu dituzte eta azkenik, gogoeta bateratua egin da. Lehendabiziko jarduketako bat izango da irisgarritasun analisia egitea hondartzen erabilerraztasuna burutzeko.\nAsensioren aburuz, lehentasunezko da hondartzen kudeaketa integralerako politikak garatzea, uraren, hondarraren eta hareatzetan ematen diren zerbitzuen kudeaketa egokia barneratzeko. Horrela, lurraldearenganako pertzepzioa hobetzen delako eta erabiltzaileen gogobetetzea handitzen laguntzen duelako. Gure hondartzen ekosistemekin bat datorren jarduketa politika sustatzen ari gara, hondartzak babestu eta mantentzeko”, nabarmendu du Ingurumeneko Diputatuak.\nForu Diputatuak azaldu du Ingurumeneko Departamentua, Orio, Zarautz, Getaria, Zumaia, Deba eta Mutrikuko hondartzak garbitzeaz arduratzen dela.\nGipuzkoako Hondartzen Kudeaketa eta Kalitateari buruzko Esparru Akordioa\nHondartzen Lurralde Mahaiaren eraketaren lehen bilera honetan, Gipuzkoako Hondartzen Kudeaketa eta Kalitateari buruzko eta bere Eragin Eremuei buruzko Akordio Esparrua sinatu da, Gipuzkoako Foru Aldundiko Ingurumeneko Departamentuak garbitzen dituen hondartzen Udalekin batera: Hondarribia, Orio, Zarautz, Getaria, Zumaia, Deba eta Mutriku. Helburua parte hartzen duten organismo eta erakundeen baliabide tekniko, ekonomiko eta gizartekoak optimizatzea da, herritarrei zerbitzu hobea eskaintzeko eta erabiltzaileek aktibitatea garatzen duten natura habitata hobeto zaintzeko.\nHondartzen Lurralde Mahaiaren funtzioak\nHauek izango dira Mahaiaren funtzioak besteak beste:\nLurraldeko hondartzen kudeaketarekin lotutako politikak aztertzeko plataforma izatea, eta politika horiek hobetzeko egoki ikusten diren neurriak proposatu eta ebaluatzea.\nBere jarduketa esparruan eragina duten askotariko proiektuen inguruko proposamenak egitea.\nHondartzen eta inguruaren egoera eta kudeaketa hobetzeko neurri egokiak proposatzea.\nHondartzen eta hondartza inguruen ingurumen balioak eta haiek dituzten arazoak zabaltzeko eta komunikatzeko eta horien inguruan orientatzeko eta sentsibilizatzeko helburua duten neurriak proposatzea.\nHondartzen kudeaketarekin eta kontserbazioarekin lotutako azterketak proposatzea.\nHerritarren parte-hartzea sustatzea, eta erantzukizun partekatuaren printzipioa eraginkorra izaten laguntzea, gizarte osoaren inplikazioa bilatuz hondartzen kudeaketari eta kontserbazioari dagokienez.\nIngurumeneko Departamentuak Gipuzkoako hondartzak lurraldearen ekonomia eragiletzat, osagaia bereizgarritzat eta erreferente turistikotzat hartzen ditu, eta ingurumen balio nagusietariko bat bezala. Alegia, Hondartzen Kudeaketarako Sistema Integratua. Etengabeko hobekuntza printzipioetan oinarritutako sistema, hainbat ziurtagirik bermatzen dutena: UNE-EN ISO 9001:2008 eta UNE-EN ISO 140001:2004, Kalitatearen Q eta EMAS. Bandera urdinen aurrean, etengabe hobetu eta berrikusi beharreko den sistema ikuskatu eta ziurtatua delako, hau da, etorkizunean ere jarduketa jasangarriak eta kalitatezkoak ezartzen joatea ere bermatuko duena.


Gaurtik martxan eskola-antzerkiaren jardunaldiak Arrasaten - Arrasate - Goiena.eus\nMikel Arregi 2014-04-08 08:42\nGaur hasiko dituzte 2013-2014 ikasturteko eskola-antzerkiaren jardunaldiak. Udaleko hezkuntza sailak antolatuta, lehen hezkuntzako hiru zikloetako eta DBH lehen eta bigarren mailetako ikasleendako antzerkiarekin lotutako hainbat jarduera egingo dira Amaia antzokian.\nGaur, martitzena, ikasleek egindako lau antzezlan taularatuko dira. Arrasate Institutuko DBHko lehen mailako ikasleek Amona honekin kontuz! lana aurkeztuko dute, eta bigarren mailakoek, aldiz, Musu baten bila izenekoa. Arizmendi Ikastolakoak ere Amaiko oholtza gainera igoko dira. Gaztelupe guneko ikasleek, Gaixo deitzen den antzezlana eramango dute, eta Almenekoek aldiz Bederatzi ez da bederatzi. Talde bakoitzak bina saio egingo ditu, goizean bat eta arratsaldean beste bat, eta lehen hezkuntzako ikasleen aurrean taularatuko dituzte.\nBehin ikasleek prestatutako lanak taularatuta, konpainia profesionalen txanda izango da. Apirilaren 10ean eta 30ean, eta maiatzaren 9an, ikasleentzako antzerki talde profesionalen emanaldiak izango dira Amaia antzokian. Lehen egunean, Markeliñe taldearen Txitxarra eta inurria lana taularatuko dute emanaldi bikoitzean; hilaren 30ean, Paraiso teatroaren Erpurutxo; eta maiatzaren 9an, berriz, Picor teatroa konpainiaren Jauzi hirukoitza.\nAntzerkia modu didaktikoan lantzeko asmoz, Amaia antzokiko instalazioak ezagutzeko aukera ere izango dute Arrasateko ikastetxeetako ikasleek. Andoni Zubiaga antzokiko arduradunaren eskutik, ikasleek antzokiko txoko guztiak bisitatuko dituzte. Bisita gidatu hauek datorren maiatzaren 27an eta 28an egingo dituzte.\nLHko eta DBHko 1.987 ikasle izango dira eskola antzerkiaren jardunaldietan.\nJardunaldi hauetarako 11.831 euro bideratu ditu Arrasateko Udalak.\nTxomin Madina 2014 mar 31 Arrasate